title: Deċiżjoni tal-Kunsill tat- 30 ta' Jannar 2006 dwar il-Prinċipji, il-Prijoritajiet, u l-Kondizzjonijiet fis-Sħubija Ewropea mas-Serbja u l-Montegro inkluż il-Kosovo kif definit mir-Riżoluzzjoni 1244 tal-Kunsill tas-Sigurtà tan-Nazzjonijiet Uniti ta' l- 10 ta' Ġunju 1999

text:
12.12.2008        MT                 Il-Ġurnal Uffiċjali ta’ l-Unjoni Ewropea                           889

32006D0056

L 35/32                          IL-ĠURNAL UFFIĊJALI TA’ L-UNJONI EWROPEA                           7.2.2006

                                      DEĊIŻJONI TAL-KUNSILL

                                          tat-30 ta’ Jannar 2006

    dwar il-Prinċipji, il-Prijoritajiet, u l-Kondizzjonijiet fis-Sħubija Ewropea mas-Serbja u l-
    Montegro inkluż il-Kosovo kif definit mir-Riżoluzzjoni 1244 tal-Kunsill tas-Sigurtà tan-
                               Nazzjonijiet Uniti ta’ l-10 ta’ Ġunju 1999

                                                (2006/56/KE)

IL-KUNSILL TA' L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea,

Wara li kkunsidra r-Regolament tal-Kunsill (KE) Nru 533/2004 dwar l-istabbiliment ta' Sħubija Ewropea fil-
qafas tal-Proċess ta' Stabbilizzazzjoni u Assoċjazzjoni u b’mod partikolari l-Artikolu 2 tiegħu1,

Wara li kkunsidra l-proposta mill-Kummissjoni,

1
          ĠU L 86, 24.03.2004, p. 1.
 ---pagebreak--- 890              MT                Il-Ġurnal Uffiċjali ta’ l-Unjoni Ewropea                     12.12.2008

Billi:

(1)       Il-Kunsill Ewropew ta' Tessaloniki tad-19 u l-20 ta' Ġunju 2003 ikkonferma uffiċjalment l-
          introduzzjoni tas-Sħubija Ewropea bħala mezz biex tiġi materjalizzata l-perspettiva
          Ewropea tal-pajjiżi tal-Balkani tal-Punent fi ħdan il-qafas tal-Proċess ta’ Stabbilizzazzjoni
          u Assoċjazzjoni.

(2)       Ir-Regolament (KE) Nru 533/2004 jipprovdi li l-Kunsill irid jiddeċiedi dwar il-prinċipji, il-
          prijoritajiet u l-kondizzjonijiet li għandhom jitniżżlu fis-Sħubija Ewropea, kif ukoll fi
          kwalunkwe aġġustament sussegwenti.

(3)       Fl-14 ta' Ġunju 2004, il-Kunsill adotta l-ewwel Sħubija Ewropea mas-Serbja u l-
          Montenegro inkluż il-Kosovo kif definit mir-Riżoluzzjoni 1244 tal-Kunsill tas-Sigurtà tan-
          Nazzjonijiet Uniti ta' l-10 ta' Ġunju 1999 2(imsemmi bħala Kosovo (UNSCR 1244)). Jixraq
          li din is-Sħubija tiġi aġġornata sabiex jiġu identifikati prijoritajiet imġedda għal ħidma
          ulterjuri, abbażi tas-sejbiet tar-Rapport ta' Progress ta' l-2005 dwar it-tħejjijiet magħmula
          mis-Serbja u l-Montenegro u l-Kosovo (UNSCR 1244) għal integrazzjoni ulterjuri ma’ l-
          Unjoni Ewropea.

(4)       Ir-Regolament (KE) Nru 533/2004 ddikjara li s-segwitu għas-Sħubija Ewropea ser jiġu
          żgurati fi ħdan il-qafas tal-mekkaniżmi stabbiliti taħt il-Proċess ta' Stabbilizzazzjoni u
          Assoċjazzjoni.

2
         Deċiżjoni tal-Kunsill 2004/502/KE ta' l-14 ta' Ġunju 2004 dwar il-prinċipji, prijoritajiet u
         kondizzjonijiet li jinsabu fis-Sħubija Ewropea mas-Serbja u l-Montenegro inkluż il-Kosovo
         kif definit mir-Riżoluzzjoni 1244 tal-Kunsill tas-Sigurtà tan-Nazzjonijiet Uniti tal-10 ta’
         Ġunju 1999 (ĠU L 227, 26.6.2004.p. 21).
 ---pagebreak--- 12.12.2008      MT                Il-Ġurnal Uffiċjali ta’ l-Unjoni Ewropea                             891

(5)      Sabiex iħejju għall-integrazzjoni ulterjuri ma’ l-Unjoni Ewropea, l-awtoritajiet kompetenti
         fis-Serbja u l-Montenegro għandhom jiżviluppaw pjan bi skeda u bil-miżuri speċifiċi li
         jindirizzaw il-prijoritajiet ta’ din is-Sħubija Ewropea. Peress li l-Kosovo bħalissa jinsab
         taħt amministrazzjoni internazzjonali provviżorja skond il-UNSCR 1244, għandu jkun
         żviluppat pjan separat dwar il-prijoritajiet għall-Kosovo taħt l-awtorità ta’ l-
         Amministrazzjoni Provviżorja tan-Nazzjonijiet Uniti fil-Kosovo.
 ---pagebreak--- 892               MT                 Il-Ġurnal Uffiċjali ta’ l-Unjoni Ewropea                         12.12.2008

IDDEĊIEDA KIF ĠEJ:

                                                   Artikolu 1

Konformement ma' l-Artikolu 1 tar-Regolament tal-Kunsill (KE) Nru 533/2004, il-prinċipji, il-prijoritajiet u
l-kondizzjonijet tas-Sħubija Ewropea mas-Serbja u l-Montenegro inkluż il-Kosovo (UNSCR 1244) huma
stabbiliti fl-Anness ta’ dan l-abbozz, li jagħmel parti integrali minn din id-Deċiżjoni.

                                                   Artikolu 2

L-implimentazzjoni tas-Sħubija Ewropea għandha tiġi eżaminata permezz tal-qafas tal-mekkaniżmi stabbiliti
taħt il-Proċess ta’ Stabbilizzazzjoni u Assoċjazzjoni, notevolment ir-Rapporti ta' Progress annwali
ppreżentati mill-Kummissjoni.

                                                   Artikolu 3

Din id-Deċiżjoni għandha jkollha effett fit-tielet jum wara l-pubblikazzjoni tagħha fil-Ġurnal Uffiċjali tal-
Komunitajiet Ewropej.

Magħmul fi Brussell, 30 ta’ Jannar 2006.

                                                  Għall-Kunsill
                                                  Il-President
                                                  U. PLASSNIK
 ---pagebreak--- 12.12.2008        MT                  Il-Ġurnal Uffiċjali ta’ l-Unjoni Ewropea                                    893

                                                    ANNESS

       IS-SERBJA U L-MONTENEGRO, INKLUŻ IL-KOSOVO: SĦUBIJA EWROPEA 2005

1.      INTRODUZZJONI

Il-Kunsill Ewropew ta' Tessaloniki kkonferma uffiċjalment l-introduzzjoni tas-Sħubija Ewropea bħala mezz
għall-materjalizzazzjoni tal-perspettiva Ewropea tal-pajjiżi tal-Balkani tal-Punent fi ħdan il-qafas tal-Proċess
ta’ Stabbilizzazzjoni u Assoċjazzjoni.

L-ewwel Sħubija mas-Serbja u l-Montenegro inkluż il-Kosovo (UNSCR 1244) kienet adottata mill-Kunsill
fl-14 ta' Ġunju 2004. Huwa xieraq li tiġi aġġornata din l-ewwel sħubija abbażi tar-riżultati tar-Rapporti ta’
Progress tal-Kummissjoni 2005 dwar is-Serbja u l-Montenegro u l-Kosovo (UNSCR 1244). It-tieni Sħubija
Ewropea tidentifika prijoritajiet ta’ azzjoni ġodda. Il-prijoritajiet il-ġodda huma adattati skond il-ħtiġijiet
speċifiċi u skond l-istadju tal-preparazzjoni u se jkunu aġġornati kif meħtieġ. Is-Sħubija Ewropea toffri wkoll
gwida għall-assistenza finanzjara lis-Serbja u l-Montenegro inkluż il-Kosovo (UNSCR 1244).

Huwa mistenni li l-awtoritajiet kompetenti fis-Serbja u l-Montenegro jiżviluppaw pjan bi skeda u miżuri
speċifiċi sabiex jindirizzaw il-prijoritajiet tas-Sħubija Ewropea. Billi l-Kosovo bħalissa jinsab taħt
amministrazzjoni internazzjonali provviżorja skond ir-Riżoluzzjoni 1244 tal-Kunsill tas-Sigurtà tan-
Nazzjonijiet Uniti, pjan separat li jindirizza l-prijoritajiet li jikkonċernaw il-Kosovo għandu jiġi żviluppat
taħt l-awtorità tal-Amministrazzjoni Provviżorja tan-Nazzjonijiet Uniti fil-Kosovo.
 ---pagebreak--- 894                MT                  Il-Ġurnal Uffiċjali ta’ l-Unjoni Ewropea                             12.12.2008

2.      PRINĊIPJI

Il-Proċess ta’ Stabilizzazzjoni u Assoċjazzjoni jibqa’ l-qafas għall-mixja Ewropea tal-Balkani tal-Punent, sa
l-adeżjoni futura tagħhom.

Il-prijioritajiet prinċipali identifikati huma relatati mal-kapaċità tagħha li tissodisfa l-kriterji definiti mill-
Kunsill Ewropej ta’ Kopenħagen fl-1993 u l-kondizzjonijiet stabbiliti għall-proċess ta’ Stabbilizazzjoni u
Assoċjazzjoni, b'mod partikolari il-kondizzjonijiet definiti mill-Kunsill fil-Konklużjonijiet tiegħu tad-29 ta’
April 1997 u l-21 u t-22 ta’ Ġunju 1999, il-kontenut tad-dikjarazzjoni finali tas-Summit ta’ Żagreb ta’ l-24
ta’ Novembru 2000 u l-aġenda ta’ Tessaloniki.

3.       PRIJORITAJIET

Il-prijoritajiet elenkati f'din is-Sħubija Ewropea ntgħażlu abbażi li huwa realistiku li wieħed jistenna li s-
Serbja u l-Montenegro inkluż il-Kosovo (UNSCR 1244) jistgħu jwettquhom jew javvanzawhom
sostanzjalment tul is-snin li ġejjin. Hemm distinzjoni bejn prijoritajiet għal żmien qasir, li huma mistennija li
jitlestew fi żmien sena jew sentejn, u prijoritajiet għal żmien medju, li huma mistennija jitlestew fi żmien
tlieta jew erba' snin. Il-prijoritajiet jirrigwardaw kemm il-leġislazzjoni kif ukoll l-implimentazzjoni tagħha.

B'kont meħud ta' l-ispejjeż sostanzjali involuti fis-sodisfazzjon tar-rekwiżiti kollha ta' l-UE kif ukoll tal-
kumplessità ta' dawn ir-rekwiżiti f'ċerti oqsma, din is-sħubija ma tinkludix il-kompiti kollha f'dan l-istadju.
Sħubija futura ser tkun tinkludi prijoritajiet ulterjuri f’konformità mal-progress magħmul mill-pajjiż.
 ---pagebreak--- 12.12.2008         MT                  Il-Ġurnal Uffiċjali ta’ l-Unjoni Ewropea                                    895

Minn fost il-prijoritajiet fuq perijodu ta' żmien qasir, kienu identifikati l-prijoritajiet prinċipali u dawn
inġabru flimkien fil-bidu tal-listi ta' prijoritajiet. L-ordni ta’ dawn il-prijoritajiet prinċipali ma timplikax it-
tqegħid ta' l-importanza tagħhom f'ġerarkija.

Il-prijoritajiet li jikkonċernaw lis-Serbja u l-Montenegro, u l-prijoritajiet li jikkonċernaw speċifikament lill-
Kosovo huma ppreżentati fil-listi mehmuża.

4.       PROGRAMMAZZJONI

L-assistenza Komunitarja taħt il-Proċess ta’ Stabbilizzazzjoni u Assoċjazzjoni għall-pajjiżi tal-Balkani tal-
Punent ser tkun provduta taħt l-istrumenti finanzjarji eżistenti, b’mod partikolari bir-Regolament tal-Kunsill
(KE) Nru 2666/20001. Għaldaqstant, din id-Deċiżjoni ma jkollha l-ebda implikazzjoni finanzjarja. Is-Serbja
u l-Montenegro inkluż il-Kosovo (UNSCR 1244) jistgħu jkollhom aċċess għal fondi minn programmi
orizzontali u li jinvolvu diversi pajjiżi.

1
        ĠU L 306, 7.12.2000, p. 1. Regolament kif emendat bir-Regolament (KE) Nru 2112/2005
        (ĠU L 344, 27.12.2001, p. 3).
 ---pagebreak--- 896               MT                  Il-Ġurnal Uffiċjali ta’ l-Unjoni Ewropea                           12.12.2008

5.      KONDIZZJONIJIET

L-assistenza Komunitarja taħt il-Proċess ta’ Stabilizzazzjoni u Assoċjazzjoni lill-Pajjiżi Balkani tal-Punent hi
bil-kondizzjoni li jkun hemm progress ulterjuri fil-kisba tal-Kriterji ta' Kopenħagen kif ukoll progress fil-
kisba ta' prijoritajiet speċifiċi ta' din is-Sħubija Ewropea. In-nuqqas tar-rispett ta’ dawn il-kondizzjonijiet
jista’ jwassal lill-Kunsill sabiex jieħu miżuri xierqa abbażi ta’ l-Artikolu 5 tar-Regolament tal-Kunsill (KE)
Nru 2666/2000. Assistenza Komunitarja ser tkun suġġetta wkoll għall-kondizzjonijiet definiti mill-Kunsill
fil-Konklużjonijiet tiegħu tad-29 ta’ April 1997, u tal-21-22 ta’ Ġunju 1999 b’mod partikolari fir-rigward ta'
l-impenn min-naħa tad-destinatarji li jwettqu riformi demokratiċi, ekonomiċi u istituzzjonali.

6.      MONITORAĠĠ

L-implimentazzjoni tas-Sħubija Ewropea għandha tiġi eżaminata permezz tal-qafas tal-mekkamiżmi
stabbiliti taħt il-Proċess ta’ Stabbilizazzjoni u Assoċjazzjoni b'mod partikolari r-Rapporti annwali ppreżentati
mill-Kummissjoni.
 ---pagebreak--- 12.12.2008        MT                 Il-Ġurnal Uffiċjali ta’ l-Unjoni Ewropea                            897

                                       SERBJA U MONTENEGRO1

          Prijoritajiet Għal Żmien Qasir

Prijoritajiet Prinċipali

– Il-Karta Kostituzzjonali tiġi rispettata bis-sħiħ u l-Unjoni ta’ l-Istati trid tkun qed tiffunzjona
    b’mod effettiv (speċjalment fir-rigward tal-kompetenzi tal-Qorti tas-Serbja u l-Montenegro, il-
    funzjonament tal-Parlament ta’ l-Unjoni ta' l-Istati u l-adozzjoni tal-leġislazzjoni fuq l-
    finanzjament sostenibbli ta' l-Unjoni ta' l-Istati); għandha tittieħed strateġija kostruttiva fl-
    implimentazzjoni tad-distribuzzjoni ta’ poteri bejn l-Unjoni ta’ l-Istati u r-Repubbliki.

– Isiru aktar sforzi sostenibbli biex jimplimentaw ir-riforma ta' l-amministrazzjoni pubblika, li
    tinkludi s-sistema ta' ħlas tas-servizz pubbliku, sabiex ikun żgurat li jkun hemm reklutaġġ
    trasparenti, professjonaliżmu u responsabbiltà; isaħħu b’mod partikulari l-istrutturi Ewropej ta'
    integrazzjoni fil-livelli kollha (inkluż fir-rigward ta' konformità bejn il-ministeri u l-parlament) u
    jtejbu l-kooperazzjoni bejniethom.

– Tiġi segwita b’determinazzjoni ir-riforma tal-korp ġudizzjarju sabiex ikunu garantiti l-
    indipendenza, l-professjonaliżmu u l-effiċjenza tiegħu, b’mod partikulari tiġi riveduta s-sistema
    ta’ reklutaġġ u ta’ karrieri li għandha tkun ibbażata fuq kriterji tekniċi u professjonali, tiġi evitata
    l-influenza politika, u tiġi żgurata ż-żamma permanenti tal-postijiet ġudizzjarji.

– Jiġi żgurat kontroll demokratiku effettiv fuq il-militar billi jissaħħaħ il-kontroll parlamentari u
    tiġi stabbiltà ġestjoni finanzjarja trasparenti.

1
        Ma jinkludix il-Kosovo kif definit bir-Riżoluzzjoni 1244 tal-Kunsill tas-Sigurtà tan-
        Nazzjonijiet Uniti.
 ---pagebreak--- 898                MT                   Il-Ġurnal Uffiċjali ta’ l-Unjoni Ewropea                              12.12.2008

– Tiġi żgurata kooperazzjoni sħiħa mat-Tribunal Kriminali Internazzjonali għal dik li qabel kienet
   il-Jugoslavja (l-ICTY).

– Tkun rispettata bis-sħiħ il-UNSCR 1244 u jiġi intensifikat id-djalogu ma' Pristina. Tiġi
   nkorraġġuta l-parteċipazzjoni tas-Serbi Kosovani fl-Istituzzjonijiet Provviżorji ta' Tmexxija
   Awtonoma. Jintwera approċċ kostruttiv fir-rigward tal-Kosovo.

Rekwiżiti Politiċi

          DEMOKRAZIJA U L-ISTAT TAD-DRITT

Kwistjonijiet kostituzzjonali

– Il-Kostituzzjonijiet tar-Repubbliki għandhom ikunu riveduti skond l-istandards Ewropej.

Elezzjonijiet

– Fis-Serbja: It-tiġdid tar-riforma fil-liġi elettorali (inkluż ir-reġistru elettorali) jitlesta, skond ir-
   rakkomandazzjonijiet ta’ l-Uffiċċju għall-Istituzzjonijiet Demokratiċi u d-Drittijiet tal-Bniedem; il-
   leġislazzjoni dwar il-finanzjament ta’ partiti politiċi trid tkun implimentata bis-sħiħ.

– Fil-Montenegro: Il-politika fl-amministrazzjoni ta’ l-elezzjoni titneħħa skond ir-rakkomandazzjonijiet ta’
   l-Uffiċċju għall-Istituzzjonijiet Demokratiċi u d-Drittijiet tal-Bniedem u għandu jitwaqqaf qafas
   trasparenti għall-finanzjament tal-kampanji.
 ---pagebreak--- 12.12.2008         MT                  Il-Ġurnal Uffiċjali ta’ l-Unjoni Ewropea                              899

–

Amministrazzjoni pubblika

– Fis-Serbja: Tiġi implimentata l-leġislazzjoni biex jiġi stabbilit Uffiċċju ta’ l-Ombudsman.

– Fil-Montenegro: Tissaħħaħ il-kapaċità amministrattiva ta’ l-Uffiċċju ta’ l-Ombudsman; jiġi żgurat
    segwitu xieraq tar-rakkomandazzjonijiet ta’ l-Ombudsman.

Sistema Ġudizzjarja

– Fiż-żewġ Repubbliki: Tiġi adottata u implimentata leġislazzjoni dwar it-taħriġ mandatorju kemm inizjali
    kif ukoll kontinwu għall-imħallfin, prosekuturi u l-impjegati ta’ appoġġ fil-qorti, u jridu jiġu msaħħa ċ-
    ċentri ta' taħriġ; jibdew jirrazzjonalizzaw is-sistema tal-qorti u jimmodernizzaw il-proċeduri, b'mod
    partikolari fil-qasam tad-dritt kummerċjali Tissaħħaħ l-awtonomija tas-sistema ta’ prosekuzzjoni, b'mod
    partikolari fl-uffiċċji tal-prosekuturi għall-kriminalità organizzata.

– Fis-Serbja: jissaħħaħ l-uffiċċju tal-prosekutur għad-delitti tal-gwerra; jitwaqqfu qrati amministrattivi u ta’
    appell.

Politika kontra l-korruzzjoni

– Fiż-żewġ Repubbliki: Jitwettqu bis-sħiħ il-liġijiet dwar il-kunflitt ta’ interessi.

– Fis-Serbja: Tiġi adottata u implimentata strateġija komprensiva kontra l-korruzzjoni u sussegwentement
    Pjani ta’ Azzjoni dettaljati, l-aktar permezz ta' l-istabbiliment ta’ istituzzjoni kompetenti għall-
    implimentazzjoni.
 ---pagebreak--- 900                MT                 Il-Ġurnal Uffiċjali ta’ l-Unjoni Ewropea                           12.12.2008

– Fil-Montenegro: Tiġi implimentata l-istrateġija ta’ kontra l-korruzzjoni, l-aktar permezz ta' l-istabbiliment
   ta’ istituzzjoni kompetenti għall-implimentazzjoni.

          DRITTIJIET TAL-BNIEDEM U L-PROTEZZJONI TAL- MINORANZI

– Jiġu osservati l-obbligi kollha li joħorġu mis-sħubija tal-Kunsill ta’ l-Ewropa. Tiġi żgurata
   implimentazzjoni uniformi u effettiva ta' dawn l-obbligi, fl-Unjoni kollha ta' l-Istati, b'mod partikolari fir-
   rigward tal-Konvenzjoni Ewropea dwar id-Drittijiet tal-Bniedem u l-Libertajiet Fundamentali u l-
   Konvenzjoni Ewropea għall-Prevenzjoni tat-Tortura.

– Fiż-żewġ Repubbliki: Tittieħed azzjoni komprensiva u trasparenti fil-każijiet allegati kollha ta’ trattament
   ħażin. Jissaħħu s-servizzi interni ta' kontroll li għandhom x’jaqsmu mat-trattament ħażin minn aġenti ta’
   l-infurzar tal-liġi.

– Fiż-żewġ Repubbliki: Jiġu mtejba l-kondizzjonijiet fil-ħabs, speċjalment fir-rigward tal-gruppi
   vulnerabbli bħal ma huma minorenni ħatja; jiġi żgurat li jkunu sorveljati b’mod xieraq il-kondizzjonijiet
   tal-ħabs għall-priġunieri li qegħdin hemm għal medda twila ta' żmien u għall-priġunieri tal-kriminalità
   organizzata, u jiġi żgurat li jkun hemm aktar taħriġ għall-persunal tal-ħabs u li jitjiebu l-faċilitajiet għall-
   bżonnijiet speċjali.

– Fis-Serbja: Tiġi implimentata leġislazzjoni dwar l-eżekuzzjoni tas-sentenzi penali.

– Tiġi adottata leġislazzjoni komprensiva kontra d-diskriminazzjoni.
 ---pagebreak--- 12.12.2008        MT                  Il-Ġurnal Uffiċjali ta’ l-Unjoni Ewropea                                   901

– Fis-Serbja: Tkun infurzata leġislazzjoni dwar il-mezzi tax-xandir. Tiġi żgurata l-indipendenza effettiva
   tal-Kunsill tax-Xandir, kif ukoll l-allokazzjoni ġusta u trasparenti ta’ frekwenzi tax-xandir għall-operaturi
   tal-mezzi tax-xandir. Tiġi żgurata l-bidla sħiħa u f’waqtha tal-mezzi tax-xandir ta’ l-istat f’xandara tas-
   servizz pubbliku; titlesta t-trasformazzjoni ta’ Radio Television of Serbia f’xandar tas-servizz pubbliku
   skond l-istandards Ewropej. Titwettaq bis-sħiħ il-liġi għall-aċċess bla ħlas għall-informazzjoni.

– Fil-Montenegro: Tiġi adottata liġi li tiżgura aċċess għall-informazzjoni pubblika. Titkompla t-
   trasformazzjoni ta’ Radio Television of Montenegro f’xandar tas-servizz pubbliku.

– Fis-Serbja: Jiġi inkorraġġut l-iżvilupp finanzjarju u b’mod ieħor ta’ organizazzjonijiet tas-soċjetà ċivili, l-
   aktar permezz ta’ l-adozzjoni tal-liġi dwar l-assoċjazzjonijiet, u l-leġislazzjoni dwar l-istatus legali ta’ l-
   NGOs barranin.

– Fil-Montenegro: Tiġi adottata strateġija fuq kooperazzjoni bejn NGOs u korpi governattivi.

– Fis-Serbja: Tiġi adottata leġislazzjoni adegwata dwar ir-restituzzjoni ta’ proprjetà u jiġi żgurat li tkun
   implimentata bis-sħiħ, l-aktar billi tkun indirizzata l-kwistjoni ta’ proprjetà urbana (ta’ l-istat).

– Fil-Montenegro: Titwettaq bis-sħiħ il-leġislazzjoni dwar ir-restituzzjoni tal-proprjetà.

– Tiġi żgurata kooperazzjoni adegwata bejn l-Unjoni ta’ l-Istat u r-Repubbliki u fejn ikun xieraq, il-livell
   provinċjali u lokali fir-rigward tal-bażi leġislattiva għal, u protezzjoni prattika tad-drittijiet tal-minoranzi.
   Jiġu implimentati l-Istrateġiji u l-Pjani ta’ Azzjoni rilevanti għall-integrazzjoni tan-nies ta' Roma, inklużi
   dawk li jirritornaw lejn pajjiżhom.

– Fis-Serbja: Jissaħħaħ it-tħaddim tal-Kunsilli Nazzjonali għall-minoranzi. Jiġu promossi relazzjonijiet
   tajba bejn il-gruppi etniċi, b'mod partikolari billi jittieħdu miżuri adegwati fil-qasam ta’ l-edukazzjoni.
   Tiġi promossa l-parteċipazzjoni tal-minoranzi fil-korpi ġudizzjarji u ta’ l-infurzar tal-liġi.

– Fil-Montenegro: Tiġi adottata l-liġi dwar il-protezzjoni tad-drittijiet tal-minoranzi.
 ---pagebreak--- 902               MT                  Il-Ġurnal Uffiċjali ta’ l-Unjoni Ewropea                             12.12.2008

          KWISTJONIJIET REĠJONALI U OBBLIGI INTERNAZZJONALI

– Jiġi rispettat bis-sħiħ il-Ftehim ta’ Dayton.

– Jissaħħu l-kooperazzjoni reġjonali u relazzjonijiet tajbin bejn il-ġirien, bil-ħsieb, inter alia, tal-
   promozzjoni tar-rikonċiljazzjoni. Jintemm u jiġi implimentat ftehim mal-pajjiżi ġirien, l-aktar dwar il-
   kummerċ ħieles, il-kooperazzjoni transnazzjonali, l-ġlieda kontra l-kriminalità organizzata, t-traffikar u l-
   kuntrabandu, l-kooperazzjoni ġudizzjarja, l-amministrazzjoni tal-fruntieri, l-ambjent, it-trasport u l-
   enerġija. Ħidma lejn il-Ftehim reġjonali futur ta’ Kummerċ Ħieles fix-Xlokk ta’ l-Ewropa.

– Isir kontribut għall-ksib ta' soluzzjoni tal-kwistjonijiet dwar il-konfini li baqa' pendenti mal-Kroazja u l-
   Bosnja-Ħerzegovina.

– Tiġi żgurata kooperazzjoni adegwata bejn l-Unjoni ta' l-Istat u r-Repubbliki fir-rigward tal-bażi
   leġislattiva għal, u protezzjoni prattika tad-drittijiet tar-refuġjati u persuni spostati internament. Jiġu
   revokati d-disposizzjonijiet diskriminatorji kollha, b'mod partikolari fil-Montenegro fil-qasam tas-suq ta'
   l-impjiegi, ta’ l-aċċess għad-drittijiet tal-proprjetà, tar-rimedju legali u ta’ l-aċċess għaċ-ċittadinanza; jiġi
   garantit aċċess bla xkiel għas-servizzi tas-saħħa u għad-dokumenti personali. Jiġi żgurat id-dritt għall-
   għażla vera bejn ir-ritorn sostenibbli u l-integrazzjoni. Isir kontribut biex tiġi żgurata ta' l-
   implimentazzjoni tad-Dikjarazzjoni ta' Sarajevo.
 ---pagebreak--- 12.12.2008         MT                  Il-Ġurnal Uffiċjali ta’ l-Unjoni Ewropea                                    903

Rekwiżiti Ekonomiċi

          Fis-Serbja:

– Tiġi sostnuta stabbilità makroekonomika. Jitkomplew l-aġġustament fiskali u l-konsolidazzjoni
   neċessarji biex jgħinu fit-tnaqqis ta' żbilanċi esterni u jrażżnu l-pressjonijiet ta’ l-inflazzjoni.
   Tinżamm politika monetarja prudenti, garantita minn politika ta’ rata ta’ kambju xierqa. Tiġi
   segwita politika ta’ paga moderata u jiġu evitati żidiet fil-pagi tas-settur pubbliku ’l fuq mill-
   kisbiet ta’ produttività. Isir monitoraġġ ta' l-espansjoni ta’ kreditu rapidu u jkunu aġġustati r-
   regoli prudenzjali. Jitkompla l-iżvilupp u l-implimentazzjoni tar-riforma tas-sistema tal-pensjoni
   u titkompla r-riforma tas-sistema ta’ assigurazzjoni fuq is-saħħa.

– Titkompla l-formalizzazzjoni ta’ l-ekonomija oskura u t-twessiegħ tal-bażi ta’ taxxa permezz ta’
   implimentazzjoni ta’ Sistema ta’ Ġestjoni għan-Nefqa Pubblika (teżor, kontroll finanzjarju intern
   pubbliku) u r-riformi komprensivi ta’ taxxa, b’inqas eżenzjonijiet u rati aktar baxxi, b'mod partikolari
   dwar ix-xogħol.

– Jitħaffu r-ristrutturar u l-privatizazzjoni ta’ l-intrapriżi kollettivi l-kbar u dawk ta’ l-istat biex tissaħħaħ id-
   dixxiplina finanzjarja u korporattiva. Jitkomplew il-proċeduri ta’ falliment kontra kumpanniji kollettivi li
   għandhom dejn kbir biex ikun hemm tnaqqis fit-telf kważi fiskali. Jitħaffef ir-ristrutturar ta' intrapriżi
   pubbliċi kbar. Tiġi żgurata l-allokazzjoni ta' riżorsi tal-budget suffiċjenti għall-infiq fit-tkeċċija ta’ l-
   impjegati u għar-ristrutturar.

– Titlesta r-riforma fis-settur tal-banek, speċjalment il-privatizazzjoni tal-banek ta’ l-istat. Jitkomplew ir-
   ristrutturar u l-privatizazzjoni tas-settur ta’ l-assigurazzjoni.
 ---pagebreak--- 904                MT                   Il-Ġurnal Uffiċjali ta’ l-Unjoni Ewropea                           12.12.2008

– Tiġi riformata s-sistema tal-prezzijiet regolati u amministrati. B'mod partikolari, isir l-aġġustament
   ulterjuri ta’ prezzijiet ta’ l-enerġija lejn livelli ta’ rkupru ta’ l-ispejjeż u gradwalment ukoll jisostitwixxi l-
   prezzijiet tas-sussidji kollha li jeżistu għall-konsumaturi l-fqar bi trasferimenti diretti.

– Jiġi żviluppat suq ta' l-art/proprjetà mmobbli stabbli u li jaħdem sew. Tkun preparata l-leġislazzjoni tal-
   cadastre (reġistrazzjoni ta’ l-artijiet).

– Titkompla l-promozzjoni ta’ l-impjiegi u l-ġlieda kontra l-qagħad, speċjalment permezz ta’ riformi fit-
   taħriġ vokazzjonali u fis-suq ta’ l-impjiegi, li jinvolvi l-atturi kollha; jitjiebu s-servizzi għall-impjiegi
   pubbliċi u ikunu allokati biżżejjed ħaddiema u riżorsi finanzjarji għall-implimentazzjoni tal-politika.

– Jitkomplew l-aġġustamenti neċessarji fil-kondizzjonijiet kummerċjali Serbi, biex jagħmluha kompatibbli
   mal-miżuri ta’ kummerċ awtonomu, mar-regoli tad-WTO u tal-futura SAA.

          Fil-Montenegro:

– Tiġi sostnuta stabbilità makroekonomika. Jinżamm l-aġġustament fiskali u l-konsolidazzjoni li huma
   neċessarji biex jgħinu fit-tnaqqis ta' żbilanċi esterni.

– Tiġi implimentata s-Sistema ta’ Ġestjoni għan-Nefqa Pubblika.

– Jiġu żgurati mekkaniżmi li jistabilixxu l-prezzijiet fis-suq ta' l-impjiegi. Tiġi implimentata l-liġi ta’ l-
   impjiegi, jitjiebu s-servizzi għall-impjiegi pubbliċi u jkunu allokati persunal u riżorsi finanzjarji
   suffiċjenti għall-implimentazzjoni tal-politika.
 ---pagebreak--- 12.12.2008         MT                     Il-Ġurnal Uffiċjali ta’ l-Unjoni Ewropea                                       905

– Titlesta l-liberalizazzjoni tal-prezzijiet li għad fadal. Jitkompla l-aġġustament ta’ prezzijiet ta’ l-enerġija
   lejn livelli ta’ rkupru ta’ l-ispejjeż, billi tiġi implimentata s-sistema l-ġdida li tiddetermina t-tariffi ta’ l-
   elettriku. Gradwalment, is-sussidji kollha tal-prezzijiet li jeżistu bħalissa għall-konsumaturi l-fqar, jiġu
   sostitwiti bi trasferimenti diretti.

– Jitħaffef ir-ristrutturar ta’ l-intrapriżi ta’ l-istat. Titlesta l-privatizazzjoni ta’ l-intrapriżi kollettivi. Tiġi
   adottata u implimentata l-liġi dwar is-superviżjoni fuq l-assigurazzjoni.

– Jiġi żviluppat suq ta' l-art/proprjetà immobbli stabbli u li jaħdem sew. Tiġi adottata l-liġi dwar il-
   pjanifikazzjoni ta’ spazju u l-liġi dwar l-art għall-kostruzzjoni, u tkun żgurata l-implimentazzjoni effettiva
   tagħhom.

– Jitkomplew isiru l-aġġustamenti neċessarji fil-kondizzjonijiet kummerċjali tal-Montenegro, biex
   jagħmluha kompatibbli mal-miżuri ta’ kummerċ awtonomu, mar-regoli tad-WTO u tal-futura SAA.

Standards Ewropej

– Jitneħħew l-ostakli eżistenti u jiġu evitati ostakli ġodda għas-suq komuni ta' l-Unjoni ta' l-Istat. Jiġi żgurat
   li jkun hemm aċċess għas-suq fl-Unjoni ta’ l-Istat għall-operaturi domestiċi u barranin fir-rigward ta'
   prodotti, servizzi, kapital u persuni. Jiġu żgurati li jkun hemm konsultazzjoni leġislattiva u li jitwettaq il-
   prinċipju ta’ l-għarfien reċiproku mir-Repubbliki dwar l-aċċess għas-suq.
 ---pagebreak--- 906               MT                 Il-Ġurnal Uffiċjali ta’ l-Unjoni Ewropea                          12.12.2008

Moviment liberu ta’ merkanzija

– Jitkomplew l-isforzi biex jiġu allinjati regoli u regolamenti dwar l-istandardizazzjoni, ċ-ċertifikazzjoni, l-
   metroloġija, l-akkreditazzjoni u l-valutazjoni tal-konformità ma’ l-acquis ta’ l-UE biex jinħolqu
   kondizzjonijiet favorevoli għall-kummerċ. Jingħata l-bidu għall-adozzjoni ta’ l-istandards Ewropej.

– Jitwaqqfu mekkaniżmi għal konsultazzjoni esterna u ta’ notifika għar-regolamenti tekniċi ġodda qabel ma
   jiġu adottati miżuri li jkollhom impatt fuq in-negozju.

– Fiż-żewġ Repubbliki: Jiġi stabbilit qafas legali u l-kapaċità amministrattiva għal protezzjoni attiva tal-
   konsumatur skond il-politika ta’ l-UE dwar il-konsumatur.

Moviment liberu tal-kapital

– Fiż-żewġ Repubbliki: Tiġi implimentata sistema ta’ kontijiet korrispondenti fil-banek kummerċjali sabiex
   ikun żgurat il-moviment liberu tal-kapital bejn ir-Repubbliki.

Dwana u Taxxa

– Fiż-żewġ Repubbliki: It-tkomplija ta' l-allinjament tal-leġislazzjoni u l-proċeduri doganali ma’ l-acquis ta'
   l-UE. Titkompla l-modernizzazzjoni ta' l-amministrazzjonijiet tad-dwana sabiex ikun żgurat livell għoli
   ta' kapaċità amministrattiva u biex jiġġieled kontra l-korruzzjoni, l-kriminalità minn fruntiera għal oħra, u
   l-evażjoni fiskali. Tiġi mssaħħa l-kooperazzjoni amministrattiva u tiġi żgurata osservanza kontinwa ta’ l-
   obbligi relatati ma’ l-implimentazzjoni ta’ miżuri ta’ kummerċ preferenzjali (oriġini).
 ---pagebreak--- 12.12.2008         MT                  Il-Ġurnal Uffiċjali ta’ l-Unjoni Ewropea                                   907

– Fiż-żewġ Repubbliki: Il-leġislazzjoni tat-taxxa tkompli titressaq aktar viċin ta’ l-acquis ta’ l-UE. Titjib l-
   implimentazzjoni tal-liġijiet tat-taxxa, b'iffukar fuq il-ġbir tad-dħul u l-kontroll, sabiex titnaqqas il-frodi
   tat-taxxa.

– Fiż-żewġ Repubbliki: Jittieħed l-impenn lejn il-Prinċipji tal-Kodiċi ta’ Kondotta għat-Tassazzjoni tan-
   Negozju u tiżgura li miżuri ġodda ta’ taxxa jkunu konformi ma’ dawn il-prinċipji.

Kompetizzjoni

– Fiż-żewġ Repubbliki: Jitwettqu r-reġimi kontra l-monopolju, li japplikaw għall-effetti anti-kompetittivi
   kollha. Jiġi żgurat li hemm kapaċità amministrattiva għall-infurzar effiċjenti u indipendenti ta’ dawn ir-
   regoli.

– Fiż-żewġ Repubbliki: Jissaħħu l-punti ta’ koordinazzjoni ta’ l-għajnuna mill-istat u tinħoloq trasparenza
   sħiħa fl-għajnuna mill-istat bħala l-ewwel pass lejn kontroll ta' l-għajnuna ta' l-istat .

Akkwsiti pubbliċu

– Jiġu implimentati reġimi konsistenti u effettivi għall-akkwisti pubbliċu li jkunu konsistenti u effettivi fiż-
   żewġ Repubbliki. Jiġi żgurat, li jkun hemm proċeduri trasparenti, minkejja l-valur tal-kuntratt konċernat,
   u mingħajr diskriminazzjoni bejn il-fornituri tas-Serbja, tal-Montenegro u ta’ l-UE.

Liġi dwar il-proprjeta intelletwali

– Jitkompla jissaħħaħ il-ħarsien tad-Drittijiet tal-Proprjetà Intelletwali billi jiġu adottati il-liġijiet u l-
   ordinamenti li jkun fadal. Jiġi żgurat li jkun hemm disposizzjonijiet penali u li tissaħħaħ il-kapaċità ta'
   implimentazzjoni u infurzar f'dan il-qasam, b'mod partikolari fis-servizzi tal-fruntieri.
 ---pagebreak--- 908               MT                   Il-Ġurnal Uffiċjali ta’ l-Unjoni Ewropea                             12.12.2008

Statistika

– Fiż-żewġ Repubbliki: Jiġu żviluppati statistiċi ekonomiċi li jkunu affidabbli. Jiġi rivedut u adottat master
   plan dwar l-istatistika bil-għan li titjib il-kwalità u jitwessa' il-kamp ta' applikazzjoni ta' l-istatistika. Tiġi
   koordinata l-implimentazzjoni tiegħu bejn ir-Repubbliki u ma’ l-Unjoni ta’ l-Istat. Jissaħħu l-ġbir u l-
   ipproċessar ta’ statistika dwar l-agrikoltura skond l-istandards u l-metodoloġija ta’ l-UE; jiġi finalizzat
   proċess ta’ armonizzazzjoni man-nomenklatura HS 2000/2002.

– Fis-Serbja: Tiġi adottata leġislazzjoni dwar l-istatistika.

          POLITIKA SETTORJALI

Industrija u SME

– Fiż-żewġ Repubbliki: Titkompla l-implementazzjoni tal-Karta Ewropea għall-Intrapriżi Żgħar.

– Fis-Serbja: titkompla l-implimentazzjoni tas-sistema aċċelerata ġdida għar-reġistrazzjoni tal-kumpanniji
   u, l-introduzzjoni ta’ proċeduri aktar mgħaġġla għal liċenzjar. Tissokta l-introduzzjoni ta’ valutazzjoni
   regolatorji ta’ l-impatt. Jissaħħu l-possibiltajiet għall-appoġġ u r-rappreżentanza tan-negozju. Ikomplu
   jiġu żviluppati strutturi lokali/reġjonali ta’ appoġġ għan-negozji (gruppi, inkubaturi, parki tan-
   negozju/teknoloġija).
 ---pagebreak--- 12.12.2008         MT                   Il-Ġurnal Uffiċjali ta’ l-Unjoni Ewropea                                        909

– Fil-Montenegro: Tissaħħaħ l-aġenzija ta’ promozzjoni ta' l-investiment awtonomu li għadha kemm
   twaqqfet. Titkompla l-implimentazzjoni tal-fond għal garanzija nazzjonali. Tissaħħaħ il-
   konsultazzjoni/appoġġ tan-negozju. Jiżdiedu l-isforzi biex ikun hemm konformità u konsistenza kif ukoll
   biex jitħaffu s-sistemi ta' liċenzjar. Tiġi introdotta ‘approvazzjoni siekta’ fil-liċenzjar u fir-reġistrazzjoni.
   Tibda l-introduzzjoni tal-valutazzjoni regolatorji ta’ l-impatt. Jissaħħaħ l-aċċess għall-finanzjament u jiġu
   żviluppati strutturi ta’ appoġġ għan-negozji (gruppi, inkubaturi, parki tan-negozju/teknoloġija).

Agrikoltura u Sajd

– Fis-Serbja: Tissaħħaħ il-kapaċità amministrattiva għall-formolazzjoni u l-implimentazzjoni ta’ politika.
   Jiġi adottat u jibda jkun implimentat qafas ta’ leġislazzjoni għas-sigurtà ta’ l-ikel, veterinarji u
   fitosanitarji. Jitjiebu l-laboratorji veterinarji, fitosanitarji u sanitarji, l-ispettorati u l-kontrolli fil-fruntieri
   esterni; titwaqqaf sistema ta' identifikazzjoni u ta’ reġistrazzjoni għall-annimali bovini;

– Fil-Montenegro: Tissaħħaħ il-kapaċità amministrattiva għall-formolazzjoni u l-implimentazzjoni ta’
   politika. Tiġi implimentata l-liġi dwar kwistjonijiet veterinarji (inklużi l-prodotti tas-sajd) u jissaħħu l-
   laboratorji veterinarji u fitosanitarji; jissaħħu l-kontrolli. Jiżdiedu l-isforzi biex il-leġislazzjoni tkun
   allinjata ma’ l-acquis veterinarju u fitosanitarju ta’ l-UE. Is-sistema ta’ identifikazzjoni u reġistrazzjoni ta’
   l-annimali għall-bovini tiġi allinjata mar-rekwiżiti ta' l-UE.
 ---pagebreak--- 910                MT                  Il-Ġurnal Uffiċjali ta’ l-Unjoni Ewropea                               12.12.2008

–

Ambjent

– Fis-Serbja: Il-leġislazzjoni titkompla titressaq aktar viċin lejn il-leġislazzjoni u l-istandards ta' l-UE (it-
    tniġġiż ta' l-arja, l-amministrazzjoni ta’ l-iskart u l-ħarsien tan-natura); tkun adottata u tinbeda l-
    implimentazzjoni ta’ l-Istrateġija Nazzjonali għall-Ħarsien ta’ l-Ambjent. Tiġi adottata u tinbeda l-
    implimentazzjoni ta' l-istrateġija implimentata għal żvilupp sostenibbli. Tissaħħaħ l-kapaċità
    amministrattiva b'mod partikolari ta’ l-istituzzjonijiet u tal-korpi responsabbli għall-ippjanar, il-permessi,
    l-ispezzjonijiet u l-monitoraġġ, kif ukoll għall-ġestjoni ta’ proġetti. Jiġi żviluppat pjan pluriennali għall-
    iffinanzjar ta’ investiment. Titwettaq il-leġislazzjoni adottata, b'mod partikolari dwar il-valutazzjoni
    ambjentali u t-tniġġiż industrijali. Tibda l-kostruzzjoni ta’ faċilità għat-trattament u għar-rimi sigur ta’
    skart perikoluż.

– Fil-Montenegro: Il-leġislazzjoni titkompla titressaq lejn il-leġislazzjoni u l-istandards ta' l-UE, b'mod
    partikolari fil-qafas leġislattiv għall-protezzjoni ta’ l-ambjent. Tiġi implimentata u tissaħħaħ il-
    leġislazzjoni adottata. Tiġi żviluppata strateġija globali għall-ħarsien ta’ l-ambjent (l-ilma, l-iskart, l-arja).
    Jiġi adottat il-Pjan għall-Użu ta’ l-Art; Tiġi adottata l-Istrateġija dwar l-Iżvilupp Sostenibbli u l-istrateġiji
    settorjali (il-ġestjoni integrata taż-żona tal-kosta, l-biodiversità, l-bdil fil-klima). Tissaħħaħ il-kapaċità
    amministrattiva.

Politika tat-trasport

– Jitlesta l-programm u l-leġislazzjoni ta’ l-avjazzjoni tkompli tiġi allinjata ma' l-acquis ta' l-UE skond l-
    Ispazju Komuni Ewropew ta’ l-Ajru (ECAA).

– Jitwettaq il-Memorandum ta’ Ftehim dwar l-Iżvilupp ta’ Sistema ta’ Trasport Reġjonali għall-Qalba ta’ l-
    Ewropa tax-Xlokk li jinkludi l-Osservatorju tat-Trasport.
 ---pagebreak--- 12.12.2008         MT                   Il-Ġurnal Uffiċjali ta’ l-Unjoni Ewropea                                     911

– Fis-Serbja: Tiġi adottata u implimentata strateġija nazzjonali għat-trasport (it-toroq, il-ferroviji, l-
   avjazzjoni u l-kanali interni ta’ l-ilma), b’attenzjoni lejn il-vijabilità ekonomika tas-settur. Tiġi
   implimentata l-liġi dwar il-ferroviji. Jitlesta l-pjan ġenerali dwar in-navigazzjoni interna.

– Fil-Montenegro: Tiġi implimentata l-liġi dwar it-trasport fuq it-toroq (inkluż it-twaqqif ta’ strutturi
   rilevanti għall-implimentazzjoni). Tibda l-allokazzjoni ta' riżorsi suffiċjenti għaż-żamma ta’ l-
   infrastrutturi u l-istituzzjonijiet tat-trasport.

Enerġija

– Tibda l-implimentazzjoni ta' l-impenji meħuda fil-qafas tat-Trattat tal-Komunità dwar l-Enerġija.

– Fis-Serbja: Tiġi implimentata bis-sħiħ il-Liġi dwar l-Enerġija waqt li jkun żgurat il-funzjonament bla
   xkiel ta' l-Aġenzija Regolatorja ta’ l-Enerġija, jitkompla l-awditjar ambjentali fuq l-impjanti ta’ enerġija u
   jiġu indirizzati dawk li jniġġżu l-aktar. Jiġi żgurat li r-ristrutturar ikun separat mill-privatizazzjoni.
   Jissaħħu l-istrutturi amministrattivi neċessarji. Isir aktar progress lejn suq għall-enerġija reġjonali (li
   jinkludi interkonnettività mtejba).

– Fil-Montenegro: Titlesta u titwettaq l-istrateġija ta’ żvilupp għall-enerġija, li tinkludi l-istrateġija ta’
   effiċjenza għall-enerġija; tissaħħaħ il-kapaċità amministrattiva tal-Ministeru ta’ l-Ekonomija fil-qasam ta’
   l-enerġija; jiġu separati u ristrutturati l-utilitajiet ta’ l-enerġija elettrika. Jissaħħaħ ir-Regolatur ta’ l-
   Enerġija. Jitlestew ir-ristrutturar u l-liberalizazzjoni tas-suq intern ta’ l-enerġija; jiġu privatizzati u/jew
   jkunu permessi sħubija pubblika/privata fis-settur.
 ---pagebreak--- 912                MT                   Il-Ġurnal Uffiċjali ta’ l-Unjoni Ewropea                           12.12.2008

–

Soċjeta ta' l-informazzjoni u medja

– Fis-Serbja: Jiġi żgurat li s-settur tal-komunikazzjoni elettronika jkun liberalizzat, li l-korpi regolatorji
    huma indipendenti u li jaħdmu b’mod effettiv u li l-liġijiet u l-politika neċessarji għas-setturi jiġu adottati
    u applikati.

– Fil-Montenegro: Il-kompetizzjoni fis-suq titħeġġeġ permezz tat-tisħiħ ta’ l-Aġenzija għat-
    Telekomunikazzjoni, b’mod partikolari billi jkunu introdotti s-salvagwardji kompetittivi neċessarji u jiġu
    stabbiliti t-termini u l-kondizzjonijiet għall-prezzijiet ta’ l-interkonettività.

Kontroll finanzjarju,

– Tiġi żviluppata strateġija ta’ Kontroll Finanzjarju Pubbliku Intern.

           ĠUSTIZZJA, LIBERTÀ U SIGURTÀ

Viżi, kontroll fuq il-fruntieri, asil u migrazzjoni

– Tiġi żviluppata strateġija fil-livell ta’ l-Istat ta’ l-Unjoni dwar il-ġestjoni integrata ta’ fruntieri u tkun
    żgurata l-implimentazzjoni konsistenti fuq livell ta’ Repubbliki skond il-Memorandum ta’ konformità
    rilevanti. Bħala segwitu tal-Konferenza reġjonali ta’ Ohrid, dwar is-sigurtà u l-ġestjoni tal-fruntieri
    f’Mejju 2003, jiġu implimentati l-miżuri fuq medda qasira ta’ żmien li kienu adottati mill-Gvern.
 ---pagebreak--- 12.12.2008         MT                   Il-Ġurnal Uffiċjali ta’ l-Unjoni Ewropea                               913

– Fis-Serbja: Jittieħdu passi konkreti għall-implimentazzjoni ta' l-aħjar prattika dwar il-pulizija tal-fruntiera;
   jipproċedu minnufih bit-tneħħija tal-militarizzazzjoni fuq il-kontroll tal-fruntieri b'koordinazzjoni ma' l-
   awtoritajiet ta' l-Unjoni ta' l-Istat.

– Fil-Montenegro: Ikompli jissaħħaħ il-kontroll ċivili fuq il-fruntieri (dan jinkludi t-taħriġ u t-tagħmir
   kumpatibbli ma' l-istandards ta’ l-UE).

– Tiġi żviluppata strateġija fil-livell ta’ l-Unjoni ta’ l-Istat għall-kwistjonijiet li għandhom x’jaqsmu mal-
   viżi, l-asil u l-migrazzjoni skond il-Karta Kostituzzjonali, b'mod partikolari permezz ta' l-armonizzazzjoni
   kompleta ta' reġimi ta' viżi li jintużaw fir-Repubbliki. Jiġu introdotti mekkaniżmi għall-monitoraġġ ta' l-
   implimentazzjoni konsistenti ta’ din il-politika fuq-livell tar-Repubbliki.

– Jiġu adottati l-Liġijiet għall-Asil fiż-żewġ Repubbliki u jipproċedu lejn il-konklużjoni u l-
   implimentazzjoni ta' ftehim ta’ dħul mill-ġdid. Fis-Serbja: tissaħħaħ il-kapaċità u l-infrastruttura taċ-ċentri
   ta' riċeviment għal dawk li qed ifittxu asil u għar-refuġjati. Fil-Montenegro: Jitwettaq il-bini taċ-ċentri ta'
   riċeviment li hemm ippjanati għan-nies li qed ifittxu l-asil u r-refuġjati.

Money laundering

– Fiż-żewġ Repubbliki: Tkun żgurata l-implimentazzjoni effiċjenti tal-leġislazzjoni kontra l-money
   laundering u jissaħħu t-taqsimiet ta’ l-intelliġenza finanzjarja.
 ---pagebreak--- 914                MT                  Il-Ġurnal Uffiċjali ta’ l-Unjoni Ewropea                         12.12.2008

Drogi

– Fiż-żewġ Repubbliki: Tiżdied il-kapaċità fil-ġlieda kontra t-traffikar tad-drogi u tiġi żviluppata u mibdija
    l-implimentazzjoni ta' strateġija nazzjonali dwar id-drogi konformi ma' l-istrateġija ta' l-UE dwar id-drogi.

–

Pulizija

– Jiġu implimentati l-oqsfa istituzzjonali li kien hemm konformità dwarhom għall-kooperazzjoni
    ġudizzjarja u ta' infurzar tal-liġi bejn ir-Repubbliki, l-aktar permezz ta’ l-implimentazzjoni sħiħa tal-
    Memoranda ta’ Konformità li kienu ffirmati mill-Ministeri tal-Ġustizzja u Intern rispettivi.

– Fis-Serbja: Tiġi implimentata l-liġi dwar il-Pulizija sabiex ikun hemm professjonaliżmu u resposabbilità.

– Fil-Montenegro: Jiġu implimentati l-Liġijiet dwar il-Pulizija u l-Aġenzija tas-Sigurtà Nazzjonali u jiġi
    żgurat professjonaliżmu u responsabbilità.

 Ġlieda kontra l-kriminalità organizzata u t-terroriżmu

– Jitwaqqfu mekkaniżmi istituzzjonali effiċjenti għal kooperazzjoni bejn l-aġenziji fir-Repubbliki u
    jifformalizzaw il-kooperazzjoni bejniethom.

– Fiż-żewġ Repubbliki: Tiġi adottata l-leġislazzjoni u tkun żviluppata l-kapaċità biex jinqabdu assi.
    Jissaħħu s-servizzi ta’ informazzjoni dwar il-kriminalità. Tiġ adottata leġislazzjoni dwar il-protezzjoni ta’
    data personali u jittieħdu l-passi neċessarji biex issir preparazzjoni għall-konklużjoni ta’ ftehim dwar il-
    kooperazzjoni ma’ l-Europol. Tissaħħaħ il-ġlieda kontra t-traffikar tal-persuni, inkluż l-għoti ta’ għajnuna
    adegwata u l-ħarsien tal-vittmi.
 ---pagebreak--- 12.12.2008         MT                  Il-Ġurnal Uffiċjali ta’ l-Unjoni Ewropea                                   915

– Tiżdied l-effiċjenza ta’ kooperazzjoni internazzjonali u ta' l-implimentazzjoni tal-konvenzjonijiet
   internazzjonali rilevanti dwar it-terroriżmu; tissaħħaħ il-kooperazzjoni u l-iskambju ta’ l-informazzjoni
   bejn il-fergħat kollha tas-servizzi tas-sigurtà u ma’ Stati oħra; jiġu evitati l-finanzjament u t-tħejjija ta' atti
   terroristiċi.

          3.2. Prijoritajiet għal Perijodu ta' Żmien Medju

Rekwiżiti Politiċi

          DEMOKRAZIJA U L-ISTAT TAD-DRITT

Amministrazzjoni pubblika

– Jitkomplew jissaħħu t-taqsimiet ta’ integrazzjoni Ewropea skond il-ministeri u l-mekkaniżmi ta’
   kooperazzjoni ma’ l-Uffiċċji ta’ Integrazzjoni Ewropej.

– Fis-Serbja: Titkompla l-implimentazzjoni sħiħa tal-liġijiet dwar is-servizz ċivili u l-amministrazzjoni
   pubblika. Jiġu implimentati miżuri ta’ żvilupp tar-riżorsi umani fis-servizz ċivil. Tissaħħaħ il-kapaċità (il-
   ħolqien ta' politika u l-koordinazzjoni interministerjali) ta’ l-amministrazzjoni pubblika fil-livelli lokali u
   ta' gvern; titwaqqaf sistema ċentralizzata ta’ ħlasijiet. Jissaħħaħ il-proċess ta’ ħolqien ta' politika fl-
   ekonomija. Tiġi adottata u implimentata r-riforma ta' deċentralizzazzjoni waqt li tkun żgurata l-vijabilità
   tal-gvernijiet lokali.

– Fil-Montenegro: Tiġi żgurata s-sostenibbiltà ta’ l-Awtorità għall-ġestjoni tar-riżorsi umani. Jissaħħaħ il-
   proċess tal-ħolqien ta’ politika. Titwettaq ir-riforma deċentralizzata.
 ---pagebreak--- 916                 MT                  Il-Ġurnal Uffiċjali ta’ l-Unjoni Ewropea                           12.12.2008

Riforma tad-difiża

– Jitkompla l-proċess ta' ristrutturar u riforma tal-forzi armati, inklużi, kif xieraq, it-tiċkin (bil-
    konsiderazzjoni ta’ l-impatt soċjali), il-konverżjoni u l-privatizzazzjoni ta’ l-assi militari u l-industrija tad-
    difiża, kif ukoll it-tisħiħ tat-trasparenza u l-kontroll ċivili.

–

Sistema Ġudizzjarja

– Fis-Serbja: Tiġi adattata strateġija nazzjonali għar-riforma ġudizzjarja u l-pjan ta’ azzjoni sussegwenti,
    b'mod partikolari fil-qasam tan-nomina u tal-perjodu ta’ prova għall–imħallfin, u ta’ l-awtonomija tal-
    prosekuturi. Tinħoloq u titwettaq Sistema ta’ l-IT għall-prosekuturi fil-livelli kollha; jiġi żgurat l-infurzar
    ta' deċiżjonijiet tal-qorti. Jitkompla t-tisħiħ tal-kapaċità sabiex il-każi li għandhom x’jaqsmu mal-krimini
    tal-gwerra jinstemgħu domestikament f’konformità sħiħa ma’ l-obbligi internazzjonali u b’kooperazzjoni
    ma’ l-ICTY.

– Fil-Montenegro: Jiġi żgurat it-tħaddim adegwat taċ-Ċentru għat-Taħriġ Ġudizzjarju. Tiġi mplimentata l-
    istrateġija IT għall-korp ġuridiku.

Politika kontra l-korruzzjoni

– Tiġi żgurata konformità sħiħa mal-Konvenzjoni tan-Nazzjonijiet Uniti fil-ġlieda kontra l-korruzzjoni.

           DRITTIJIET TAL-BNIEDEM U L-PROTEZZJONI TAL- MINORANZI

– Tiġi implimentata l-leġislazzjoni kontra d-diskriminazzjoni.
 ---pagebreak--- 12.12.2008        MT                   Il-Ġurnal Uffiċjali ta’ l-Unjoni Ewropea                                 917

– Jiġi żgurat li t-tfal b’diżabilità jew ġejjin minn minoranza jkunu integrati fis-sistema ewlenija ta’ l-
   edukazzjoni; tiġi riformata s-sistema ta’ kura għat-tfal.

– Titkompla l-promozzjoni ta’ l-integrazzjoni tal-minoranzi u tar-relazzjonijiet tajba bejn il-gruppi etniċi.

          KWISTJONIJIET REĠJONALI U OBBLIGI INTERNAZZJONALI

– Tiġi faċilitata l-integrazzjoni għar-refuġjati li jagħżlu li ma jmorrux lura. Fis-Serbja: Tiġi adottata
   leġislazzjoni ġdida dwar ir-refuġjati; titkompla l-implimentazzjoni l-istrateġija nazzjonali. Fil-
   Montenegro: Tiġi implimentata l-istrateġija Nazzjonali dwar ir-refuġjati bħala parti minn strateġija
   komprensiva dwar l-inklużjoni soċjali u l-integrazzjoni soċjali.

Rekwiżiti Ekonomiċi

          Fis-Serbja:

– Titkompla l-politika makroekonomika sostenibbli; jitkomplew l-aġġustament fiskali u l-konsolidazzjoni
   biex ikomplu jitnaqqsu l-iżbilanċi esterni. Tingħata prijorità lill-infiq pubbliku fil-budgeting annwali u
   fuq terminu medju, b'mod partikolari jitnaqqas it-telf kważi-fiskali tal-parti tal-kumpanniji ta' l-istat jew
   kollettivi. Titkompla l-implimentazzjoni ta’ politika ta’ paga moderata. Titkompla r-riforma tas-sistema
   tal-pensjoni u tas-sistemi ta’ assigurazzjoni fuq is-saħħa.

– Jitjieb il-proċess tal-budget u l-ġestjoni finanzjarja; jissaħħaħ il-bini tal-ħila għall-preparazzjoni tal-
   budget u għall-eżekuzzjoni sabiex tkun permessa l-prijoratizzazzjoni. Tittejjeb l-amministrazzjoni
   finanzjarja fuq livell ta’ gvern ċentrali u lokali.
 ---pagebreak--- 918               MT                   Il-Ġurnal Uffiċjali ta’ l-Unjoni Ewropea                             12.12.2008

– Jiġu stabbiliti proċeduri effettivi għall-kxif, trattament u tkomplija ta’ każijiet ta' suspett ta’ frodi u
   irregolaritajiet oħra li jaffettwaw il-fondi nazzjonali u internazzjonali.

– Jitkompla l-proċess ta’ privatizazzjoni ta’ l-intrapriżi il-kbar kemm ta’ dawk kollettivi kif ukoll dawk ta’
   l-istat u, fejn ikun xiereq, l-intrapriżi pubbliċi, biex jgħinu fit-tkabbir tas-sehem tas-settur privat fl-
   ekonomija.

– Jissaħħaħ l-ambjent tal-kummerċ biex jiġu promossi l-iżvilupp tas-settur privat u ta l-impjieg bi swieq
   kompetittivi, fuq l-istess livell u l-aċċess għall-finanzjament permezz ta’ l-iżvilupp tas-settur finanzjarju.

– Jissaħħaħ il-funzjonament tas-suq ta’ l-art/proprjetà. Jiġu adottati u implimentati l-leġislazzjoni tal-
   cadastre (reġistrazzjoni ta’ l-artijiet) u l-leġislazzjoni li tippermetti l-pusses privat ta’ l-art urbana.
   Tinbeda r-riforma ta’ l-art, ir-ristrutturazzjoni u l-privatizzazzjoni tal-irziezet il-kbar.

– Jitkomplew ir-riformi neċessarji biex ikun hemm konformità mar-regoli u ma’ l-obbligi tad-WTO sabiex
   jitħaffef il-proċess ta’ adeżjoni mad-WTO.

– Iż-żieda ta' l-isforzi għat-titjib tas-sistema ta' l-edukazzjoni, inkluża l-edukazzjoni primarja, u għall-
   ħolqien ta' sistema ta' l-edukazzjoni u t-taħriġ vokazzjonali moderna.

– Jinbeda t-tfassil u l-applikazzjoni ta' politika integrata ta’ riċerka.
 ---pagebreak--- 12.12.2008        MT                   Il-Ġurnal Uffiċjali ta’ l-Unjoni Ewropea                                 919

          Fil-Montenegro:

– Titkompla l-politika makroekonomika sostenibbli; jitkomplew l-aġġustament fiskali u l-konsolidazzjoni
   biex ikomplu jnaqqsu l-iżbilanċi esterni. Jiġi prijorizzat l-infiq pubbliku fl-budgeting fuq medda qasira u
   medja ta’ żmien; jonqsu, b'mod partikolari, is-sussidji, t-trasferimenti u l-kont tal-pagi tas-servizz ċivili.
   Kontinwament jitnaqqas l-infiq pubbliku ġenerali bħala parti mill-GPD.

– Jitjieb il-proċess tal-budget u l-ġestjoni finanzjarja; jissaħħaħ il-bini tal-ħila għall-preparazzjoni tal-
   budget u għall-eżekuzzjoni sabiex tkun permessa l-prijoratizzazzjoni. Tittejjeb l-amministrazzjoni
   finanzjarja fuq livell ta’ gvern ċentrali u lokali.

– Jiġu stabbiliti proċeduri effettivi għall-kxif, trattament u tkomplija ta’ każijiet ta' suspett ta’ frodi u
   irregolaritajiet oħra li jaffettwaw il-fondi nazzjonali u internazzjonali.

– Jissaħħaħ l-ambjent tal-kummerċ biex jiġu promossi l-iżvilupp tas-settur privat u ta' l-impjieg bi swieq
   kompetittivi, fuq l-istess livelli u l-aċċess għall-finanzjament permezz ta’ l-iżvilupp tas-settur finanzjarju.
   Jiġi żgurat qbil u konsistenza fil-proċeduri kummerċjali ġudizzjarji.

– Jitkomplew ir-riformi neċessarji biex ikun hemm konformità mar-regoli u ma’ l-obbligi tad-WTO sabiex
   jitħaffef il-proċess ta’ adeżjoni mal-WTO.

– Jiżdiedu l-isforzi għat-titjib tas-sistema ta' l-edukazzjoni, inkluża l-edukazzjoni primarja, u għall-ħolqien
   ta' sistema ta' l-edukazzjoni u t-taħriġ vokazzjonali moderna.

– Jinbeda it-tfassil u l-applikazzjoni ta' politika integrata ta’ riċerka.
 ---pagebreak--- 920               MT                  Il-Ġurnal Uffiċjali ta’ l-Unjoni Ewropea                          12.12.2008

Standards Ewropej

         SUQ INTERN

Moviment liberu tal-kapital

– Fiż-żewġ Repubbliki, titkompla l-liberalizazzjoni tal-moviment tal-kapital fuq terminu qasir u medju.

Moviment liberu ta’ merkanzija

– Jitkompla l-iżvilupp ta’ l-istandardizazzjoni, speċjalment permezz ta’ l-adozzjoni ta’ l-istandards
   Ewropej. Titkompla t-traspożizzjoni tad-direttivi ta’ l-Istrateġija l-Ġdida u Globali u l-Istrateġija l-
   Qadima. Titwaqqaf struttura għas-sorveljanza tas-suq kif mitlub mill-acquis.

Dwana u Taxxa

– Tiġi żgurata l-approssimazzjoni kontinwa ma’ l-acquis tal-leġislazzjoni doganali u tat-tassazzjoni fis-
   Serbja u fil-Montenegro, u tkompli tiżdied il-ħila amministrattiva biex jitwettqu l-leġislazzjoni tad-dwana,
   u l-ġlieda kontra l-korruzzjoni, l-kriminalità li taqsam il-fruntieri, u l-evażjoni fiskali.

– Ittejjeb it-trasparenza u l-iskambju ta’ informazzjoni ma’ stati membri ta’ l-UE sabiex tiffaċilita l-infurzar
   ta’ miżuri li jwaqqfu l-evażjoni tat-taxxi.
 ---pagebreak--- 12.12.2008         MT                   Il-Ġurnal Uffiċjali ta’ l-Unjoni Ewropea                                       921

– Statistika

– Fiż-żewġ Repubbliki: Jiġu żviluppati statistiċi ekonomiċi li jkunu affidabbli. Tinbena l-kapaċità
   istituzzjonali li tipproduċi u tippubblika data bażika ta’ statistika armonizzata skond l-istandards Ewropej
   fiż-żona ta' l-istatistika kummerċjali, l-istatistika fis-suq ta’ l-impjiegi u tal-kontijiet nazzjonali.

          POLITIKA SETTORJALI

Industrija u SME

– Fiż-żewġ Repubbliki: Tiġi implimentata l-Karta Ewropea għas-SMEs.

Agrikoltura u Sajd

– Fis-Serbja: Tinbena ulterjorment il-kapaċità amministrattiva għall-formulazzjoni u implimentazzjoni tal-
   politika. Tiġi ippjanata u tinbeda l-implimentazzjoni ta’ politika ta’ iżvilupp rurali. Titkompla tissaħħaħ
   il-liġi veterinarja, sanitarja, fitosanitarja u tas-sigurtà ta’ l-ikel, inklużi l-laboratorji tal-inbid. Jittejjeb l-
   immaniġġjar ta’ l-iskart u jitnaqqas it-tniġġis agrikolu. Jissaħħu s-sistemi tas-swieq ta’ l-agrikoltura u ta’
   l-ikel, li jinkludu l-kontrolli ta’ kwalità u HACCP; jitnaqqsu d-distorsjonijiet tal-politika fis-swieq ta’ l-
   agrikoltura u fir-riforma tad-Direttorat għar-Riservi tal-Komoditajiet. Jiġu estiżi l-identifikazzjoni u r-
   reġistrazzjoni ta’ l-annimali għal speċi oħra. Jiġi mħejji programm għat-titjib ta’ l-istabbilimenti li
   jipproċessaw l-ikel sabiex jiġu sodisfatti r-rekwiżiti ta’ l-UE.
 ---pagebreak--- 922                MT                  Il-Ġurnal Uffiċjali ta’ l-Unjoni Ewropea                           12.12.2008

– Fil-Montenegro: Tinbena ulterjorment il-kapaċità amministrattiva għall-formulazzjoni u implimentazzjoni
   tal-politiċi. Tiġi ppjanata u tinbeda l-implimentazzjoni ta’ politika ta’ iżvilupp rurali. Tissaħħaħ il-
   kapaċità istituzzjonali għas-sigurtà ta’ l-ikel. Jiġi mħejji programm għat-titjib ta’ l-istabbilimenti li
   jipproċessaw l-ikel sabiex jiġu sodisfatti r-rekwiżiti ta’ l-UE. Jingħata bidu għal azzjoni fid-dawl ta’ l-
   identifikazzjoni tan-nagħaġ u l-mogħoż u r-reġistrazzjoni tal-moviment tagħhom. Jingħata bidu għal
   azzjoni biex ikun żgurat kontroll effiċjenti tal-produzzjoni tal-pjanti domestiċi speċjalment għal dawk il-
   prodotti li għandhom rekwiżiti speċifiċi ta’ l-UE. Jittieħdu miżuri biex ikun żgurat li l-politika tas-sajd
   tersaq aktar viċin lejn l-istandards ta’ l-UE, b'mod partikolari fiż-żoni ta’ ġestjoni tar-riżorsi, ta’ spezzjoni
   u ta’ kontroll u fil-politika strutturali u tas-suq.

Ambjent

– Fiż-żewġ Repubbliki: Tissokta l-implimentazzjoni u l-infurzar tal-leġislazzjoni biex tersaq viċin il-
   leġislazzjoni ta' l-UE. Titkompla l-implimentazzjoni tal-leġislazzjoni dwar l-valutazzjoni ta’ l-impatt
   ambjentali. Jiġi ratifikat u tibda l-implimentazzjoni tal-protokoll ta' Kyoto. Ikun żgurat qafas finanzjarju
   vijabbli għall-implimentazzjoni ta’ politika għall-ħarsien ta’ l-ambjent fuq terminu medju sa twil.

– Fis-Serbja: Jiġu adottati u implimentati strateġiji dwar it-tniġġiż ta’ l-arja, l-ġestjoni ta’ l-iskart u l-ħarsien
   tan-natura. Titkompla l-implimentazzjoni ta’ l-Istrateġija Nazzjonali għall-Ħarsien ta’ l-Ambjent u ta’ l-
   istrateġija għall-ilma. Titkompla tissaħħaħ il-kapaċità amministrattiva ta’ l-istituzzjonijiet u tal-korpi
   ambjentali. Tibda l-implimentazzjoni tal-pjan pluriennali għal finanzjament ta' l-investiment. Tkun
   finalizzata l-kostruzzjoni ta’ faċilità għat-trattament u għar-rimi sigur ta’ skart perikoluż.
 ---pagebreak--- 12.12.2008         MT                  Il-Ġurnal Uffiċjali ta’ l-Unjoni Ewropea                                    923

– Fil-Montenegro: Il-leġislazzjoni tkompli tersaq aktar viċin lejn il-leġislazzjoni u l-istandards ta’ l-UE, l-
   aktar il-leġislazzjoni dwar it-tniġġiż ta’ l-arja, ta’ l-ilma u ta’ l-iskart. Tibda l-implimentazzjoni tal-Pjan
   dwar l-Użu ta’ l-Art u l-istrateġija dwar il-ħarsien ambjentali ġenerali. Tiġi żviluppata strateġija globali
   għall-ħarsien ta’ l-ambjent (l-ilma, l-iskart, l-arja). Tibda l-implimentazzjoni ta’ l-Istrateġija dwar l-
   Iżvilupp Sostenibbli u l-istrateġiji settorjali (il-ġestjoni integrata taż-żona tal-kosta, l-biodiversità, l-bdil
   fil-klima). Tkompli tissaħħaħ l-kapaċità amministrattiva l-aktar ta’ l-istituzzjonijiet u tal-korpi
   responsabbli għall-ippjanar, l-permessi, l-ispezzjonijiet u l-monitoraġġ, kif ukoll għall-ġestjoni ta’
   proġetti.

Politika tat-trasport

– Fiż-żewġ Repubbliki: Jissaħħaħ l-iżvilupp tal-kapaċitajiet, inkluż il-preparazzjoni tal-proġett għal
   investimenti kbar. Titkompla l-allokazzjoni ta' riżorsi suffiċjenti għaż-żamma ta’ l-infrastrutturi u l-
   istituzzjonijiet tat-trasport.

– Jiġu implimentati l-obbligi internazzjonali taħt l-konvenzjonijiet ta’ l-Organizzazzjoni Marittima
   Internazzjonali u jissaħħu l-kondizzjonijiet tas-sigurtà marittima għall-flotta fid-dawl tal-Memorandum
   ta’ Ftehim ta’ Pariġi.

Enerġija

– Fiż-żewġ Repubbliki: Tiġi adottata u implimentata strateġija fuq terminu twil għall-politika ta’ l-enerġija
   ambjentalment sostenibbli.

– Titkompla l-implimentazzjoni ta' l-impenji reġjonali u internazzjonali f’dan il-qasam bil-ħsieb li jiġi
   stabbilit suq reġjonali ta' l-enerġija kompetittiv.
 ---pagebreak--- 924                 MT                Il-Ġurnal Uffiċjali ta’ l-Unjoni Ewropea                         12.12.2008

Soċjeta ta' l-informazzjoni u medja

– Fiż-żewġ Repubbliki: Issir traspożizzjoni u implimentazzjoni tal-qafas ġdid ta' l-UE għall-
   komunikazzjoni elettronika. Jiġu żgurati l-indipendenza, r-riżorsi suffiċjenti u l-kompetenza ta’ l-
   awtoritajiet regolatorji. Jinbeda l-allinjament ma’ l-acquis awdjoviżiva ta’ l-UE.

Kontroll finanzjarju

– L-iżvilupp u l-implimentazzjoni tal-prinċipji ta’ kontabilità maniġerjali deċentralizzata u verifika interna
   li taħdem b’mod indipendenti b'mod konformi ma' l-istandards aċċettati fuq livell internazzjonali u l-
   aħjar prattika ta’ l-UE.

– It-tisħiħ tal-kapaċità operattiva u indipendenza funzjonali kif ukoll finanzjarja ta’ l-Istituzzjoni Suprema
   tal-Verifika .

– Jiġu żviluppati proċeduri u kapaċitajiet amministrattivi biex ikun żgurat il-ħarsien effettiv ta’ l-interessi
   finanzjarji ta’ l-UE.
 ---pagebreak--- 12.12.2008         MT                   Il-Ġurnal Uffiċjali ta’ l-Unjoni Ewropea                                   925

           ĠUSTIZZJA, LIBERTÀ U SIGURTÀ

Il-viżi, il-kontroll fuq il-fruntieri, l-asil u l-migrazzjoni

– Fiż-żewġ Repubbliki: Tiġi żviluppata l-infrastruttura teknika u l-kapaċitajiet tar-riżorsi umani biex
   titwettaq il-politika tal-Ġestjoni Integrata tal-Fruntieri inkluż t-tisħiħ tal-pulizija tal-fruntiera u tas-
   servizzi doganali. Jittejbu l-faċilitazzjonijiet transkonfini permezz ta’ posti fuq il-fruntiera ġodda.
   Tissaħħaħ il-kooperazzjoni bejn l-aġenziji tar-Repubbliki responsabbli għall-ġlieda kontra t-
   traffikar ta’ persuni.

Pulizija

– Fiż-żewġ Repubbliki: Jitkompla r-ristrutturar; tiġi żgurata r-responsabbiltà; tiġġedded l-edukazzjoni tal-
   pulizija; tiġi żgurata l-kooperazzjoni fost l-aġenziji ta’ l-infurzar tal-liġi.

Il-ġlieda kontra l-kriminalità organizzata u t-terroriżmu

– Fiż-żewġ Repubbliki: Tiġi żviluppata sistema effettiva għall-ħarsien tax-xhieda li tkun tinkludi wkoll
   elementi reġjonali. Tissaħħaħ il-ġlieda kontra l-kriminalità ekonomika u finanzjarja (li tinkludi l-money
   laundering u l-falsifikazzjoni tal-flus), il-frodi u l-korruzzjoni, kif ukoll tittejjeb l-leġislazzjoni relatata.
   Ikun iffaċiltat l-impjieg ta' uffiċjali ta' kollegament, issekondati minn Stati Membri ta' l-UE fil-korpi
   statali relevanti involuti fil-ġlieda kontra l-kriminalità organizzata. Titwettaq il-Konvenzjoni ta’ Palermo
   dwar il-kriminalità organizzata transnazzjonali.
 ---pagebreak--- 926               MT                  Il-Ġurnal Uffiċjali ta’ l-Unjoni Ewropea                           12.12.2008

– Fis-Serbja: Tissaħħaħ il-kapaċità fil-Ministeru ta’ l-Intern (l-aktar fid-direttorat għall-kriminalità
   organizzata). Ikunu żviluppati l-proċeduri u l-kapaċità biex ikun hemm skambju ta’ l-ħtiġiet ta’ sigurtà
   bejn l-aġenziji.

– Fil-Montenegro: Tiżdied il-kapaċità amministrattiva u ġudizzjarja biex jitwettaq il-kodiċi kriminali fir-
   rigward tal-kriminalità organizzata. Tissaħħaħ it-Taqsima għall-ġlieda kontra l-kriminalità organizzata fil-
   Ministeru ta’ l-Intern u tiġi żgurata l-koordinazzjoni tal-korpi kollha ta’ l-infurzar.

IL-KOSOVO kif definit fir-Riżoluzzjoni 1244 tal-Kunsill tas-Sigurtà tan-Nazzjonijiet Uniti ta' l-10 ta' Ġunju
1999.

          3.1. PRIJORITAJIET GĦAL PERIJODU TA' ŻMIEN QASIR

– Sabiex jiġi żgurat li l-Kosovo jkun sigur, demokratiku u multi-etniku, hemm bżonn li titwettaq l-
   implimentazzjoni ta' l-Istandards tal-Kosovo approvati mill-Kunsill ta' Sigurtà tan-Nazzjonijiet Uniti.

– Il-prijoritajiet li ġejjin għandhom ikunu indirizzati f’dan il-kuntest:

Prijoritajiet Ewlenin

– Jiġi żgurat li jkun hemm rispett sħiħ lejn l-istat tad-dritt u li tiġi segwita politika ta’ tolleranza żero kontra
   l-korruzzjoni, il-kriminalità organizzata u l-kriminalità finanzjarja.

– Tiġi żgurata tmexxija demokratika ta', u l-provvediment ta' servizzi pubbliċi lin-nies kollha tal-Kosovo li
   tistabbilixxi amministrazzjoni pubblika professjonali, responsabbli, aċċessibbli, rappreżentattiva u
   trasparenti u ħielsa minn indħil politiku.
 ---pagebreak--- 12.12.2008        MT                  Il-Ġurnal Uffiċjali ta’ l-Unjoni Ewropea                                   927

– Jitwettaq avvanz fir-riforma ta' tmexxija awtonoma lokali li tikkunsidra l-veduti u l-interessi tal-
   komunitajiet kollha fil-Kosovo inkluża l-allokazzjoni ta' riżorsi adegwati għall-budget u tiżdied il-
   kapaċità amministrattiva biex jitħaffef il-proċess ta' deċentralizzazzjoni.

– Tinħoloq klima għal tolleranza inter-etnika, għal multi-etniċità sostenibbli u li twassal biex ikun hemm
   riżultati. Jiġu żgurati r-rispett, is-sigurtà, il-libertà tal-moviment u l-parteċipazzjoni tal-komunitajiet
   kollha. Tiġi kkundannata espliċitament kull manifestazzjoni ta’ sentiment kontra l-komunitajiet
   f’minoranza. Issir prosekuzzjoni vigoruża ta’ kull kriminalità bejn il-gruppi etniċi.

– Jinħolqu l-kundizzjonijiet għall-investiment, il-kummerċ, l-impjieg u t-tkabbir ekonomiku għall-
   benefiċċju tal-komunitajiet kollha.

– Tiġi żgurata kooperazzjoni sħiħa bejn it-Tribunal Kriminali Internazzjonali tan-Nazzjonijiet Uniti għal
   dik li qabel kienet il-Jugoslavja (l-ICTY).

– Tkun rispettata bis-sħiħ ir-Riżoluzzjoni 1244 tal-Kunsill tas-Sigurtà tan-Nazzjonijiet Uniti (UNSCR
   1244) u jkun intensifikat djalogu preparat tajjeb ma' Belgrad. Tintwera attitudni kostruttiva. Jinħolqu l-
   kundizzjonijiet neċessarji biex jiffaċilitaw il-parteċipazzjoni tas-Serbi tal-Kosovo fil-proċess politiku.
 ---pagebreak--- 928                  MT                Il-Ġurnal Uffiċjali ta’ l-Unjoni Ewropea                             12.12.2008

Rekwiżiti Politiċi

          DEMOKRAZIJA U L-ISTAT TAD-DRITT

L-Istituzzjonijiet provviżorji ta’ tmexxija awtonoma

– Jiġi żgurat il-funzjonament effettiv ta’ l-Assemblea u l-kumitati tagħha, tal-gvern u tal-muniċipalitajiet,
   inkluż ir-rispett sħiħ lejn ir-regoli ta’ proċedura rispettivi, u d-drittijiet u l-interessi tal-komunitajiet
   kollha.

– Tiżdied is-superviżjoni eżekuttiva,min-naħa ta’, u r-responsabbiltà u t-trasparenza fi ħdan l-Assemblea.

– Tiżdied ir-rappreżentanza tal-minoranzi fl-istituzzjonijiet kollha u fis-servizz ċivil fil-livell muniċipali u
   ċentrali.

– Jitħejja u jitwettaq ċensiment dwar il-popolazzjoni u d-djar b'rispett sħiħ lejn l-istandards internazzjonali.

Elezzjonijiet

– Isiru elezzjonijiet li jkunu ħielsa, ġusti u trasparenti. Tissaħħaħ il-Kummissjoni għall-Elezzjoni Ċentrali li
   tkun indipendenti u multi-etnika biex tamministra l-elezzjonijiet ta' l-2006 f’waqthom.

– Jiġi żgurat li jkunu provduti siti adegwati għall-votazzjoni, is-sigurtà u l-miżuri l-oħra għall-komunitajiet
   kollha biex jeżerċitaw id-drittijiet tal-vot tagħhom. Il-persuni spostati internament u r-refuġjati għandhom
   jingħataw l-kapaċità li jipparteċipaw fl-elezzjonijiet anke jekk l-abilità tagħhom li jirritornaw lejn il-
   Kosovo hija mnaqqsa.
 ---pagebreak--- 12.12.2008           MT               Il-Ġurnal Uffiċjali ta’ l-Unjoni Ewropea                                     929

Amministrazzjoni pubblika

– Tkun rinforzata l-kapaċità tal-kordinazzjoni mill-gvern u jkunu definiti b'mod aktar preċiż ir-
   responsabbiltajiet ta' l-awtoritajiet ċentrali u lokali biex tkun żgurata konsistenza fl-implimentazzjoni tal-
   linji politiċi.

– Jiġu infurzati proċeduri trasparenti dwar ir-reklutaġġ, it-trasferiment, il-valutazzjoni, il-promozzjoni, il-
   kondotta u t-tkeċċija ta’ ħaddiema taċ-ċivil li jinkludu l-Korpi tal-Protezzjoni fil-Kosovo (KPC), il-
   pulizija, il-ħaddiema mas-sistema ġudizzjarja u dwar il-ġestjoni finanzjarja.

– Titjieb il-kwalità u d-disponibbiltà tas-servizzi pubbliċi bażiċi għall-komunitajiet kollha, inkluż bħala
   kontribut, it-tnaqqis fid-domanda għas-servizzi provduti minn strutturi paralleli.

– Jiġu żviluppati u miżmuma l-istituzzjonijiet ta' taħriġ għas-servizz pubbliku li jkunu effettivi u ħielsa
   minn influenza politika. Jittejjeb it-taħriġ fil-livell ta’ tmexxija għolja. L-istitut ta’ l-amministrazzjoni
   pubblika tal-Kosovo jiġi żviluppat f’korp li jkun kapaċi twassal taħriġ professjonali lill-ħaddiema kollha
   taċ-ċivil.

– Tiġi adottata l-Liġi dwar il-Ġestjoni ta’ Emerġenza u jittejbu aktar il-ħidma, il-professjonaliżmu u l-
   koordinazzjoni ta’ l-istituzzjonijiet rilevanti tal-Kosovo, li jinkludu l-KPC, dwar kwistjonijiet ta'
   protezzjoni ċivili.

Sistema Ġudizzjarja

– Jiġu żgurati qrati effettivi u imparzjali ħielsa mill-influenza politika.
 ---pagebreak--- 930               MT                   Il-Ġurnal Uffiċjali ta’ l-Unjoni Ewropea                         12.12.2008

– Jitħarsu x-xhieda.

– Titwettaq is-sistema ta’ ġestjoni awtomatizzata tal-każi biex jonqsu l-proċeduri tal-qorti li huma b'lura
   speċjalment fil-liġi ċivili. Jiġi żgurat li d-deċiżjonijiet tal-qorti ċivili jkunu infurzati.

– Ikomplu jiġu żviluppati l-edukazzjoni u t-taħriġ legali, partikolarment għall-imħallfin, il-prosekuturi u l-
   ħaddiema amministrattivi. Tkun adottata u implimentata l-liġi dwar l-Istitut Ġudizzjarju tal-Kosovo u
   jinbidel f'istituzzjoni vijabbli responsabbli għat-taħriġ ġudizzjarju.

– Jissaħħu l-qrati muniċipali u l-azzjoni tal-pulizija għall-prevenzjoni, is-sanzjoni u jiġu indirizzati l-
   okkupazzjoni, l-użu u l-bini illegali ta' proprjetà .

– Jissaħħaħ l-Uffiċċju tal-Prosekutur biex jiġi żgurat li huwa kapaċi li jkun konformi mal-prinċipji ta’ l-
   awtonomija u l-imparzjalità.

– Tiġi żviluppata kapaċità li tkun ħielsa mill-influenza politika biex jiġu assunti kompetenzi fl-oqsma tal-
   ġustizzja u l-intern.

Politika kontra l-korruzzjoni

– Titwettaq il-liġi dwar it-trażżin tal-korruzzjoni. Titwaqqaf l-aġenzija kontra l-korruzzjoni. Jiġi adottat u
   implimentat il-pjan kontra l-korruzzjoni.
 ---pagebreak--- 12.12.2008        MT                   Il-Ġurnal Uffiċjali ta’ l-Unjoni Ewropea                                       931

          DRITTIJIET UMANI U PROTEZZJONI TAL- MINORANZI

– Jiġi żgurat il-funzjonament kontinwu u indipendenti u l-vijabbiltà finanzjarja ta’ istituzzjoni imparzjali ta'
   ombudsperson, u li tingħata l-konsiderazzjoni dovuta għar-rakkomandazzjonijiet ta’ l-Ombudsperson.

– Jiġi faċilitat u mħeġġeġ ir-ritorn tar-refuġjati u tal-persuni spostati mill-komunitajiet kollha u tiġi
   finalizzata r-riabilitazzjoni ta’ proprjetajiet, inklużi s-siti storiċi u reliġjużi, li ġarrbu ħsara jew inqerdu
   waqt l-avvenimenti ta’ Marzu 2004.

– Jissaħħu l-istrutturi amministrattivi u l-mekkaniżmi ta’ responsabbiltà fil-ministeru tal-komunitajiet u tal-
   persuni li jirritornaw. Ikompli jiġi żviluppat u implimentat il-qafas strateġiku konġunt dwar il-
   komunitajiet u l-persuni li jirritornaw u jiġu żviluppati mekkaniżmi fil-livell muniċipali biex tiġi faċilitata
   l-integrazzjoni sostenibbli tal-persuni li jirritornaw u tal-komunitajiet eżistenti tal-minoranzi .

– Tiġi adottata u infurzata liġi effettiva dwar il-lingwi uffiċjali u jitwaqqaf mekkaniżmu effettiv biex tkun
   sorveljata l-implimentazzjoni tagħha.

– Jiġu regolarizzati l-insedjamenti informali. Jinstabu soluzzjonijiet sostenibbli ta’ ripatrijazzjoni għall-
   integrazzjoni tal-komunitajiet ta' minoranza Rom li qed jgħixu f'kundizzjonijiet perikolużi f'kampijiet u
   għall-gruppi ta' l-IDP li jgħixu f'ċentri informali.

– Tiġi adottata l-liġi dwar il-preservazzjoni tal-wirt kulturali u jitwaqqfu l-mekkaniżmi amministrattivi li
   jiżguraw li titwettaq.
 ---pagebreak--- 932                MT                 Il-Ġurnal Uffiċjali ta’ l-Unjoni Ewropea                          12.12.2008

– Jiġu adottati l-liġijiet dwar ix-xandir pubbliku u kontra d-diffamazzjoni ċivili. Tkun ikkonsolidata s-
   sistema awto-regolatorja għall-medja bit-twaqqif ta’ Kummissjoni Indipendenti għall-Medja, bil-
   funzjonament effettiv tal-Kunsill ta’ l-Istampa u l-implimentazzjoni ta' Kodiċi ta' l-Istampa.

– Jitwaqqaf qafas legali adegwat għall-organizzazzjonijiet mhux governattivi u jkun żgurat li dawn jistgħu
   joperaw b'mod ħieles fi ħdanu.

– Jitlestew l-leġislazzjoni u l-azzjonijiet biex jitħarsu d-drittijiet ta’ proprjetà l-aktar dwar min għandu l-
   pussess; l-okkupazzjoni u d-drittijiet għall-proprjetà residenzjali u mhux residenzjali, inkluż il-qafas
   leġislattiv li jirregola l-kostruzzjoni. Jiġu armonizzati r-regolamenti muniċipali u jitwaqqaf mekkaniżmu
   għar-riżoluzzjoni effettiva tat-tilwim dwar il-proprjetà kummerċjali u agrikola. Jiżdied l-għarfien
   pubbliku dwar il-konsegwenzi tal-kostruzzjoni illegali.

– Tiġi żviluppata u implimentata strateġija li tinkludi arranġamenti ta' suċċessjoni sostenibbli għad-
   Direttorat tad-Djar u tal-Proprjetà sabiex jitwettqu l-pretensjonijiet pendenti kollha dwar il-proprjetà
   residenzjali.

– Tiġi żgurata l-implimentazzjoni effettiva tal-liġi kontra d-diskriminazzjoni.

– Jittieħdu miżuri konkreti biex ikun hemm il-prevenzjoni u s-sanzjoni ta’ kull forma ta’ vjolenza kontra n-
   nisa.

           KWISTJONIJIET REĠJONALI U OBBLIGI INTERNAZZJONALI

– Jissaħħu l-kooperazzjoni reġjonali u r-relazzjonijiet tajbin tal-viċinat.
 ---pagebreak--- 12.12.2008         MT                   Il-Ġurnal Uffiċjali ta’ l-Unjoni Ewropea                                        933

– Jiġu konklużi u implimentati ftehim ta’ kummerċ ħieles fi ħdan ir-reġjun u jkun hemm parteċipazzjoni fl-
   inizjattivi kollha reġjonali rilevanti l-aktar taħt l-awspiċi tal-Patt ta' Stabbilità.

Rekwiżiti Ekonomiċi

– Jiġi finalizzat il-proċess ta’ privatizazzjoni skond l-iskeda tal-Kosovo Trust Agency.

– Titlesta l-inkorporazzjoni ta’ l-intrapriżi pubbliċi, l-aktar ta’ l-utilitajiet ta’ l-elettriku, tal-ferroviji, ta’
   tisħin tad-distretti u tas-servizzi ta’ l-ilma u l-iskart. Jitwettqu aktar miżuri ta’ ristrutturar sabiex jissaħħu
   t-tmexxija, l-effiċjenza u s-sostenibbiltà finanzjarja tagħhom. Ikompli jissaħħaħ il-qafas regolatorju għall-
   intrapriżi pubbliċi u tissaħħaħ il-kapaċità amministrattiva tar-regolaturi indipendenti.

– Tissaħħaħ it-trasparenza u s-sostenibbiltà tal-finanzi pubbliċi. Tiġi żgurata konsistenza fil-budget ta’ l-
   2006 mal-Qafas ta’ Nefqa fuq Medda Medja ta’ Żmien li kien konsolidat.

– Jiġu definiti u applikati l-prijoritajiet makroekonomiċi u tal-budget f'kooperazzjoni stretta ma' l-IMF.

– Tissaħħaħ id-dixxiplina fiskali u l-kontroll aħjar tan-nefqa pubblika. Jiġu stabbiliti proċeduri effettivi
   għall-kxif, trattament u tkomplija ta’ każijiet ta' suspett ta’ frodi u irregolaritajiet oħra li jaffettwaw il-
   fondi nazzjonali u internazzjonali.

– Jitkompla l-iżvilupp ta’ qafas leġislattiv u ta’ politika għall-kummerċ u politika relatata mal-kummerċ,
   waqt li tkun żgurata konformità ma’ l-UE u l-WTO. Titnieda u titwettaq il-Liġi dwar l-Attività tal-
   Kummerċ Estern.
 ---pagebreak--- 934               MT                  Il-Ġurnal Uffiċjali ta’ l-Unjoni Ewropea                            12.12.2008

– Tissaħħaħ il-kwalità ta’ l-edukazzjoni primarja u sekondarja, l-edukazzjoni ogħla u t-taħriġ vokazzjonali
   u edukattiv.

STANDARDS EWROPEJ

– Tissaħħaħ il-kapaċità amministrattiva ta’ l-istituzzjonijiet kollha għall-verifika effettiva dwar il-
   konsistenza tal-politika u tal-leġislazzjoni mar-rekwiżiti ta’ l-UE, l-aktar permezz ta’ l-infurzar mill-ġdid
   ta’ l-istrutturi li għandhom x’jaqsmu ma’ l-approssimazzjoni Ewropea.

          SUQ INTERN

Moviment liberu ta’ merkanzija

– Titħejja l-leġislazzjoni neċessarja u titwaqqaf l-infrastruttura dwar iċ-ċertifikazzjoni ta’ l-
   istandardizzazzjoni, l-metroloġija, l-akkreditazzjoni, u l-evalwazzjoni ta’ konformità, waqt li tkun
   meqjusa l-komplimentarjetà mar-reġjun.

– Titwettaq il-liġi dwar il-Kummerċ Domestiku.

Moviment liberu tal-kapital

– Jiġu adottati r-rekwiżiti adegwati ta’ prudenza u jissaħħaħ il-proċess superviżorju fis-settur finanzjarju.
 ---pagebreak--- 12.12.2008         MT                  Il-Ġurnal Uffiċjali ta’ l-Unjoni Ewropea                                 935

–

Dwana u Taxxa

– Tissaħħaħ il-kapaċità ta’ l-amministrazzjoni tad-dwana biex jiġu miġġielda l-korruzzjoni u l-kriminalità
    transkonfini. Tissaħħaħ il-kapaċità tat-taqsima għall-investigazzjoni kriminali.

– Jiġi żgurat li l-obbligi li għandhom x’jaqsmu ma’ l-implimentazzjoni ta’ miżuri preferenzjali ta’ kummerċ
    (l-oriġini) jiġu osservati.

– Titjieb is-sistema ta’ tassazzjoni u tissaħħaħ il-kapaċità tal-kontroll u tal-ġbir ta' l-amministrazzjoni tat-
    taxxa.

– Impenn lejn il-Prinċipji tal-Kodiċi ta’ Kondotta għat-Tassazzjoni tan-Negozju u tiżgura li miżuri ġodda
    ta’ taxxa jkunu konformi ma’ dawn il-prinċipji.

Akkwisti pubbliċi

– Tiġi adottata u implimentata b’mod effettiv il-liġi riveduta għall-akkwisti pubbliċi, inkluża l-
    implimentazzjoni tal-leġislazzjoni relatata. Jitwaqqfu l-proċeduri effettivi ta’ reviżjoni.

Liġi dwar il-proprjetà intelletwali

– Titfassal u tiġi implimentata leġislazzjoni dwar il-protezzjoni tad-drittijiet ta’ proprjetà intelletwali,
    industrijali u kummerċjali. Tiġi definita strateġija għal perijodu ta' żmien medju biex jittejjeb l-infurzar ta'
    dawn id-drittijiet.
 ---pagebreak--- 936                MT                 Il-Ġurnal Uffiċjali ta’ l-Unjoni Ewropea                          12.12.2008

Statistika

– Jitwaqqaf l-ewwel sett ta’ statistika tal-kontijiet (tat-tip nazzjonali) li jkun ta’ min joqgħod fuqu.

             POLITIKA SETTORJALI

Industrija u SME

– Tiġi adottata strateġija għal perijodu ta' żmien medju għal politika dwar l-SME, inkluż it-twaqqif ta’ l-
   aġenzija ta’ appoġġ għall-SME u l-aġenzija għall-promozzjoni ta’ l-investiment. Titkompla l-
   implementazzjoni tal-Karta Ewropea għall-Intrapriżi Żgħar.

– Jiġi adottat qafas għal rappurtaġġ finanzjarju b'għan ġenerali għaċ-ċirkostanzi tal-Kosovo, li jillimita l-
   użu ta’ IFRS/IAS għal entitajiet b’interess pubbliku u jsir użu sħiħ ta' l-eżenzjonijiet previsti fir-raba' u
   fis-seba' direttiva dwar il-liġi tal-kumpanniji.

Agrikoltura u Sajd

– Titfassal u tinbeda l-implimentazzjoni ta’ politika ta’ iżvilupp rurali.

– Jitkompla l-allinjament tal-leġislazzjoni dwar l-acquis veterinarju u fitosanitarju ta' l-UE.

– Is-sistema ta’ identifikazzjoni u reġistrazzjoni ta’ l-annimali għall-bovini tiġi allinjata mar-rekwiżiti ta' l-
   UE.
 ---pagebreak--- 12.12.2008         MT                  Il-Ġurnal Uffiċjali ta’ l-Unjoni Ewropea                                 937

Ambjent

– Titħejja l-adozzjoni u t-twettiq tal-leġislazzjoni dwar l-evalwazzjoni ta’ l-impatt ambjentali skond l-acquis
   ta’ l-UE.

– Jiġi ppreparat pjan ta’ azzjoni komprensiv għall-ambjent, li jittratta b’mod partikolari kwistjonijiet ta’
   saħħa pubblika, bil-għan ta' approssimazzjoni lejn l-acquis UE.

– Jitħejjew attivitajiet biex jiżdied l-għarfien pubbliku u l-parteċipazzjoni tas-soċjetà ċivili fi kwistjonijiet
   ambjentali.

Politika tat-trasport

– Jitwettaq il-Memorandum ta’ Ftehim dwar l-iżvilupp ta’ Sistema tat-Trasport Reġjonali għall-Qalba ta’ l-
   Ewropa tax-Xlokk li jinkludi l-Osservatorju tat-Trasport.

– Titwettaq il-Liġi dwar it-trasport bit-triq. Tiġi adottata Liġi dwar is-Sigurtà tat-Toroq u jibdew ikunu
   implimentati miżuri f'dan il-qasam.

– Tissaħħaħ il-kapaċità ta’ l-ippjanar għat-trasport biex tadotta u tibda twettaq qafas ta’ politika għat-
   trasport, inkluż l-iżvilupp ta’ strateġija ta’ trasport b’diversi modi dwar il-livell ċentrali u lokali.

– Titkompla tissaħħaħ il-ġestjoni ta’ l-assi mmexxija mid-data għall-manteniment u r-riabilitazzjoni.
 ---pagebreak--- 938                MT                   Il-Ġurnal Uffiċjali ta’ l-Unjoni Ewropea                          12.12.2008

– Il-leġislazzjoni ta’ l-avjazzjoni tkompli tiġi allinjata ma’ l-acquis ta’ l-UE skond iż-Żona ta’ l-Avjazzjoni
   Komuni Ewropea.

– Jiġi żviluppat l-operatur ċivili ta’ l-ajruport ta’ Pristina, l-ħaddiema u l-faċilitajiet tiegħu, biex ikun żgurat
   livell ta’ sigurtà u ġestjoni sigura u responsabbli.

Enerġija

– Il-bidu ta' l-implimentazzjoni ta' l-impenji meħuda fil-qafas tat-Trattat tal-Komunità dwar l-Enerġija. Jiġu
   żgurati l-vijabilità u s-sostenibbiltà tal-kumpannija ta’ l-elettriku, l-aktar billi jiżdied sostanzjalment il-
   ġbir tad-dħul u jsir titjib fl-istrutturi ta’ tmexxija.

Soċjeta ta' l-informazzjoni u media

– Tiġi adottata u tibda titwettaq politika dwar is-sistemi u s-servizzi tal-komunikazzjoni elettronika li
   għandhom l-għan li joħolqu ambjent stabbli kompetittiv sabiex jiġi attirat investiment barrani.

Kontroll finanzjarju

– Tiġi żviluppata l-istrateġija għall-Kontroll Pubbliku Intern tal-Finanzi bħala l-bażi biex jitwettqu r-
   rakkomandazzjonijiet f’dan il-qasam.
 ---pagebreak--- 12.12.2008         MT                  Il-Ġurnal Uffiċjali ta’ l-Unjoni Ewropea                                 939

           ĠUSTIZZJA, LIBERTÀ U SIGURTÀ

Viżi, il-kontroll fuq il-fruntieri, asil u migrazzjoni

– Tissaħħaħ il-kooperazzjoni bejn l-aġenziji għall-ġestjoni ta’ fruntieri/konfini.

Money laundering

– Jiġi żgurat li ċ-Ċentru ta’ Informazzjoni Finanzjarja jwettaq ir-rwol tiegħu fil-ġbir u fl-evalwazzjoni tad-
   data dwar il-money laundering b’mod effettiv.

Drogi

– Tkompli tissaħħaħ il-kapaċità lokali fit-taqsima ta' l-investigazzjoni dwar id-droga.

Pulizija

– Tissaħħaħ l-effettività ta' l-investigazzjonijiet dwar il-kriminalità. Tiġi adottata u titwettaq il-leġislazzjoni
   li tistabilixxi s-Servizz tal-Pulizija għall-Kosovo (KPS) u jissaħħu l-kapaċitajiet investigattivi u ta’
   kontroll intern. Tissaħħaħ it-tmexxija tiegħu.

– Jiġi żgurat li l-akkademja futura għall-edukazzjoni u t-taħriġ dwar is-sigurtà pubblika tkun korp
   indipendenti u professjonali ta’ taħriġ.
 ---pagebreak--- 940                MT                  Il-Ġurnal Uffiċjali ta’ l-Unjoni Ewropea                            12.12.2008

Ġlieda kontra l-kriminalità organizzata u t-terroriżmu

– Tkompli tissaħħaħ il-kapaċità lokali fid-direttorat għall-kriminalità organizzata fi ħdan il-KPS. Jitwettaq
   il-pjan ta’ azzjoni kontra t-traffikar tal-persuni.

          3.2. Prijoritajiet għal Perijodu ta' Żmien Medju

Rekwiżiti Politiċi

          DEMOKRAZIJA U L-ISTAT TAD-DRITT

Amministrazzjoni pubblika

– Titkompla r-riforma sostenibbli għall-amministrazzjoni pubblika waqt li jiġu rispettati l-limiti tal-budget.
   Tittejjeb il-kapaċità ta’ l-amministrazzoni lokali li tagħti servizzi b’mod ġust u effettiv lill-elettorat.

Sistema Ġudizzjarja

– Jiġi definit u konsolidat korp komplet ta’ liġijiet li jirrispetta d-drittijiet u l-interessi tal-komunitajiet
   kollha, li jitfassal mis-sorsi legali kollha li japplikaw fil-Kosovo.

– Tiġi mfassla u titwettaq strateġija komprensiva li ttejjeb l-indipendenza tal-ġudikatura, kif ukoll l-
   awtonomija tas-sistema ta’ prosekuzzjoni.
 ---pagebreak--- 12.12.2008        MT                   Il-Ġurnal Uffiċjali ta’ l-Unjoni Ewropea                                   941

– Tissaħħaħ il-kapaċità amministrattiva u l-effettività ta’ l-aġenziji ġudizzjarji u dawk għall-infurzar tal-liġi.
   Tiġi żgurata l-vijabilità ta’ sistema komprensiva ta’ għajnuna legali. Jiġi żviluppat mekkaniżmu għal
   riżoluzzjoni alternattiva tal-kunflitti.

– Tissaħħaħ is-sistema penitenzjarja b’attenzjoni partikolari għas-sigurtà, il-kontroll, il-ġestjoni, it-taħriġ
   vokazzjonali u l-iskemi ta’ integrazzjoni mill-ġdid, kif ukoll il-kundizzjonijiet tal-faċilitajiet.

          DRITTIJIET UMANI U PROTEZZJONI TAL- MINORANZI

– Tiġi adottata leġislazzjoni u jitwaqqfu u jiġu rispettati mekkaniżmi għall-protezzjoni tad-drittijet umani u
   tal-minoranzi skond ir-rakkomandazzjonijiet tal-Kunsill ta’ l-Ewropa.

– Tiġi żgurata l-eżistenza vijabbli tal-komunitajiet f'minoranza u l-parteċipazzjoni mhux diskriminatorja
   tagħhom fis-soċjetà, waqt li jittieħdu miżuri konkreti li jiżguraw is-sigurtà, il-libertà tal-moviment kif
   ukoll il-provvediment ġust ta', u l-aċċess għas-servizzi pubbliċi u universali.

– Titwettaq il-liġi dwar l-ugwaljanza bejn is-sessi. Tiġi assigurata l-integrazzjoni tad-drittijiet tan-nisa fil-
   politika u fil-leġislazzjoni kollha eżistenti.

– Tiġi żviluppata politika integrata ta’ konservazzjoni għall-wirt kulturali. Jiġi żgurat li l-għarfien ġenerali u
   r-rispett għall-wirt kulturali, jiżdied.

– Jiġi assigurat li x-xandar pubbliku jwettaq ir-rwol tiegħu bħala servizz pubbliku għall-komunitajiet kollha
   u fil-lingwi tagħhom. Jiġi promoss ix-xandir għall-minoranzi u titħaffef is-sostenibbiltà tal-mezzi tax-
   xandir tal-minoranzi. Jiġi żgurat li jkun hemm l-istess kundizzjonijiet kemm għall-mezzi privati tax-
   xandir u anke għal dawk pubbliċi.
 ---pagebreak--- 942                 MT                  Il-Ġurnal Uffiċjali ta’ l-Unjoni Ewropea                          12.12.2008

– Jiġi żgurat li l-Aġenzija Katastali tal-Kosovo u l-uffiċċji muniċipali katastali joffru aċċess trasparenti u
    mhux diskriminatorju għad-dokumenti kollha tal-proprjetà u jkollhom mekkaniżmi responsabbli li jkunu
    jiffunzjonaw.

          KWISTJONIJIET REĠJONALI U OBBLIGI INTERNAZZJONALI

– Ikomplu jissaħħu l-mekkaniżmi tal-kooperazzjoni reġjonali u internazzjonali fil-qasam ta’ l-infurzar tal-
    liġi, inkluż it-trasferiment tal-persuni suspettati u tal-persuni sentenzjati u l-assistenza legali reċiproka
    għal ġurisdizzjonijiet.

– Taħdem għal Ftehim reġjonali futur ta’ Kummerċ Liberu fix-Xlokk ta’ l-Ewropa.

–

Rekwiżiti Ekonomiċi

– Titħejja l-bażi għall-iżvilupp tal-kapaċità ta' self u ġestjoni tad-dejn.

– Jiġu eżaminati l-mekkaniżmi ta’ garanzija possibbli li jattiraw investiment barrani, speċjalment
    f’kooperazzjoni ma’ l-Aġenzija ta’ Garanzija ta’ Investiment Multilaterali.

– Jiġu żviluppati linji politiċi soċjali flessibbli li jippromwovu x-xogħol u l-koeżjoni soċjali u jiġu
    indirizzati l-faqar u l-esklużjoni soċjali b'attenzjoni partikolari għal xogħol għaż-żgħażagħ.

– Tiġi żviluppata l-kapaċità tas-settur bankarju biex jipprovdi servizzi bankarji kompetittivi u finanzjar
    kompetittiv fuq medda twila ta' żmien. Tiġi żgurata superviżjoni li tkun ta’ min jorbot fuqha u effettiva ta’
    l-istituzzjonijiet bankarji, ta’ l-assikurazzjoni u tal-pensjoni.
 ---pagebreak--- 12.12.2008        MT                  Il-Ġurnal Uffiċjali ta’ l-Unjoni Ewropea                                      943

– Isir avvanz fil-formolazzjoni ta’ l-istrateġija għall-iżvilupp fuq medda medja ta’ żmien u tal-pjan li huwa
   marbut ma’ l-istrateġiji tas-settur, li jikkunsidra t-tnaqqis tal-faqar u li jkun allinjat mal-qafas ta’ nefqa
   fuq medda medja ta’ żmien u mal-programm ta’ investiment pubbliku.

STANDARDS EWROPEJ

          SUQ INTERN

Moviment liberu ta’ merkanzija

– Tibda t-traspożizzjoni tad-direttivi ta’ l-Istrateġija l-Ġdida u Globali u l-Istrateġija Qadima.

– Titkompla t-traspożizzjoni ta’ l-istandards Ewropej (ENs).

– Titwaqqaf struttura ta’ sorveljanza fuq is-suq.

Dwana u Tassazzjoni

– Titkompla l-approssimazzjoni tal-leġislazzjoni tat-taxxa u tad-dwana ma' l-acquis ta' l-UE u tkompli
   tiżdied il-kapaċità amministrattiva biex tiġi infurzata l-leġislazzjoni u l-ġlieda kontra l-korruzzjoni, il-
   kriminalità transkonfini u l-evażjoni fiskali.
 ---pagebreak--- 944                MT                  Il-Ġurnal Uffiċjali ta’ l-Unjoni Ewropea                           12.12.2008

Akkwist pubbliku

– Jiġi żgurat li r-regoli dwar l-akkwisti pubbliċi jitwettqu effettivament fil-livelli kollha minn awtorijatjiet u
   entitajiet kontraenti, inkluż permezz ta’ l-iżvilupp ta' għodda operattiva, l-għoti ta' taħriġ u t-tisħiħ tal-
   kapaċità amminitrattiva.

Liġi dwar il-proprjetà intellettwali

– Jitkompla t-tisħiħ ta’ l-infurzar tad-drittijiet tal-proprjetà intellettwali, industrijali u kummerċjali, skond l-
   istrateġija fuq medda medja ta’ żmien.

Statistika

– Jiżdiedu l-isforzi biex tkun stabbilita sistema ta’ statistika li tkun ta’ min jorbot fuqha.

             POLITIKA SETTORJALI

Industrija u SME

– Jitkompla t-twettiq tal-Karta Ewropea għall-SMEs u ta’ l-istrateġija għall-SME fuq medda medja ta’
   żmien.

– Jitkompla l-allinjament gradwali tal-liġi għall-kumpanniji, li tinkludi l-istandards ta’ rappurtaġġ
   finanzjarju.
 ---pagebreak--- 12.12.2008         MT                 Il-Ġurnal Uffiċjali ta’ l-Unjoni Ewropea                                945

Agrikoltura u Sajd

– Tiġi żviluppata politika kif ukoll qafas regolatorju biex tiġi sostnuta riforma vijabbli ta’ l-art. Tiġi
   sostnuta l-protezzjoni ta’ l-art għall-agrikoltura kontra żvilupp urban mhux ippjanat.

– Tibda tittieħed azzjoni dwar l-identifikazzjoni tan-nagħaġ u tal-mogħoż u dwar ir-reġistrazzjoni taċ-ċaqliq
   tagħhom.

– Jiġi preparat programm biex itejjeb il-livell ta’ l-istabbilimenti li jipproċessaw l-ikel.

– Tibda tittieħed azzjoni għall-kontroll effiċjenti tal-produzzjoni tal-pjanti domestiċi speċjalment għal dawk
   il-prodotti li għandhom obbligi speċifiċi ta’ l-UE.

Ambjent

– Jiġi adottat u implimentat pjan ta’ azzjoni għall-ambjent bil-għan li jkun approssimat ma' l-acquis ta’ l-
   UE.

– Jitwettqu u jiġu appoġġjati attivitajiet biex jiżdied l-għarfien pubbliku u l-parteċipazzjoni tas-soċjetà ċivili
   fi kwistjonijiet ambjentali.

Politika tat-trasport

– Jitkompla jitwettaq il-Memorandum ta’ Ftehim dwar l-iżvilupp ta’ Sistema għat-Trasport Reġjonali għall-
   Qalba ta’ l-Ewropa tax-Xlokk.
 ---pagebreak--- 946                  MT                Il-Ġurnal Uffiċjali ta’ l-Unjoni Ewropea                          12.12.2008

–

Enerġija

– Jiġu żviluppati l-oqsfa leġislattivi regolatorji li jinkuraġixxu s-sħubija pubblika-privata u l-investimenti
    mħallta fis-settur ta’ l-enerġija skond il-konklużjonijiet ta’ l-istudju dwar il-ġenerazzjoni ta’ l-investiment.

Soċjeta ta' l-informazzjoni u medja

– Titwettaq il-leġislazzjoni dwar is-sistemi u s-servizzi ta’ komunikazzjoni elettronika u tissaħħaħ il-
    pożizzjoni tar-regolatur indipendenti.

Kontroll finanzjarju

– Taħt il-koordinazzjoni tal-Ministeru tal-Finanzi, jiġu żviluppati u jitwettqu l-prinċipji tar-responsabbiltà
    ta' ġestjoni deċentralizzata u ta’ awditjar intern li jiffunzjona independentament skond l-istandards
    aċċettati internazzjonalment u l-aħjar prassi ta’ l-UE permezz ta’ leġislazzjoni koerenti u l-kapaċità
    amministrattiva adegwata.

– It-tisħiħ tal-kapaċità operattiva u indipendenza funzjonali kif ukoll finanzjarja ta’ l-Istituzzjoni Suprema
    tal-Verifika .
 ---pagebreak--- 12.12.2008         MT                  Il-Ġurnal Uffiċjali ta’ l-Unjoni Ewropea                               947

          ĠUSTIZZJA, LIBERTÀ U SIGURTÀ

Drogi

– Jitfasslu u jitwettqu leġislazzjoni u strateġiji kontra t-traffikar tad-drogi u l-abbuż mid-drogi.

Ġlieda kontra l-kriminalità organizzata u t-terroriżmu

– Titfassal u titwettaq strateġija komprensiva għall-ġlieda kontra l-kriminalità organizzata, l-kriminalità
    finanzjarja u t-terroriżmu. Jissaħħu l-kapaċitajiet lokali biex jinvestigaw l-attivitajiet kriminali
    organizzati. Jissaħħu l-kapaċitajiet ġudizzjarji biex issir prosekuzzjoni u jinstemgħu l-każi ta’ kriminalità
    organizzata u finanzjarja.

– Tiġi żviluppata l-istrateġija għal ġbir ta’ armi, titlesta u tiġi infurzata l-leġislazzjoni relatata ma’
    l-armi ż-żgħar.

–


title: 2009/660/KE: Deċiżjoni tal-Parlament Ewropew tat- 23 ta’ April 2009 dwar l-għeluq tal-kontijiet tal-Fondazzjoni Ewropea għat-Taħriġ għas-sena finanzjarja 2007

text:
               26.9.2009

               MT

               Il-Ġurnal Uffiċjali tal-Unjoni Ewropea

               L 255/152

         DEĊIŻJONI TAL-PARLAMENT EWROPEW
   tat-23 ta’ April 2009
   dwar l-għeluq tal-kontijiet tal-Fondazzjoni Ewropea għat-Taħriġ għas-sena finanzjarja 2007
   (2009/660/KE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Fondazzjoni Ewropea għat-Taħriġ għas-sena finanzjarja 2007 (1),

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Fondazzjoni Ewropea għat-Taħriġ għas-sena finanzjarja 2007, flimkien mat-tweġibiet tal-Fondazzjoni (2),

               —

               wara li kkunsidra r-rakkomandazzjoni tal-Kunsill tat-10 ta’ Frar 2009 (5588/2009 – C6-0060/2009),

               —

               wara li kkunsidra t-Trattat tal-KE, u b’mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikulari, l-Artikolu 185 tiegħu,

               —

               wara li kkunsidra r-Regolament tal-Kunsill (KEE) Nru 1360/90 tas-7 ta’ Mejju 1990 li jistabbilixxi l-Fondazzjoni Ewropea għat-Taħriġ (4), u b’mod partikulari l-Artikolu 11,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A6-0157/2009),

               1.

               Jinnota li l-ammonti annwali definittivi tal-Fondazzjoni Ewropea għat-Taħriġ huma kif annessi mar-rapport tal-Qorti tal-Awdituri;

               2.

               Japprova l-għeluq tal-kontijiet tal-Fondazzjoni Ewropea għat-Taħriġ għas-sena finanzjarja 2007;

               3.

               Jagħti istruzzjonijiet lill-President tiegħu biex jgħaddi din id-Deciżjoni lid-Direttur tal-Fondazzjoni Ewropea għat-Taħriġ, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Klaus WELLE

      (1)  ĠU C 278, 31.10.2008, p. 63.

      (2)  ĠU C 311, 5.12.2008, p. 149.

      (3)  ĠU L 248, 16.9.2002, p. 1.

      (4)  ĠU L 131, 23.5.1990, p. 1.

      (5)  ĠU L 357, 31.12.2002, p. 72.


title: 2012/79/UE: Deċiżjoni tal-Kunsill tal- 10 ta’ Frar 2012 li taħtar membru Awstrijak fil-Kumitat tar-Reġjuni

text:
               14.2.2012

               MT

               Il-Ġurnal Uffiċjali tal-Unjoni Ewropea

               L 40/8

         DEĊIŻJONI TAL-KUNSILL
   tal-10 ta’ Frar 2012
   li taħtar membru Awstrijak fil-Kumitat tar-Reġjuni
   (2012/79/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Awstrijak,
   Billi:

               (1)

               Fit-22 ta' Diċembru 2009 u t-18 ta' Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015. Fis-26 ta' April 2010, is-Sur Markus WALLNER ġie maħtur membru sal-25 ta' Jannar 2015 mid-Deċiżjoni tal-Kunsill 2010/242/UE (3), wara t-tmiem tal-mandat tas-Sur Herbert SAUSGRUBER.

               (2)

               Wara t-tmiem tal-mandat elettorali li abbażi tiegħu nħatar is-Sur Markus WALLNER, sar vakanti siġġu ta’ membru fil-Kumitat tar-Reġjuni.

         ADOTTA DIN ID-DEĊIŻJONI:
   Artikolu 1
   Huwa b'dan maħtur mill-ġdid bħala membru fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2015:

               —

               is-Sur Markus WALLNER, Landeshauptmann von Vorarlberg (bidla tal-mandat).

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, l-10 ta’ Frar 2012.

            Għall-Kunsill

            Il-President

         C. ANTORINI

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.

      (3)  ĠU L 107, 29.4.2010, p. 20.